Direktor RPK Goran Jović i članovi kluba „4×4 Justinijana Prima“ iz Lebana uručili pomoć najugroženijim porodicama u planinskim selima – Info Centar Juga\nPrivredna Komora Srbije sa RPK u Leskovcu, donirala je u protivrednosti 10 miliona dinara pomoć opštinama na jugu Srbije pogođenim poplavama i nezapamćenim ledenim talasom koji je ostavio bez struje sela u opštinama Lebane, Medveđa i Bojnik preko 40 sela.\nUništene su elektro mreže, oboreno preko 300 bandera, van funkcije je preko 40 trafo stanica, preko 200 km seoskih puteva, uništeni ledom voćnjaci, malinjaci stotine hektara šume. Kroz donaciju Privredne Komore Srrbije ovezbeđeno je 100 paketa pomoći u namernicama, 40 agregata za struju, 3 terenska vozila i Daster za Domove zdravlja.\nU saradnji sa Klubom 4×4 Justinijana Prima iz Lebana i njihovim članovima sa terenskim vozilima dopremljena je prva tura pomoći ugroženom stanovništvu. Svoj doprinos u vrednosti od 200.000 dinara dali su i članovi ovog Kluba.\nPomoć se već uručuje na terenu a Predsednik PKS Marko Čadež će u toku nedelje sa direktorom RPK Leskovac Goranom Jovićem posetiti ugrožene opštine i uvidom u stanje na terenu uputiti i ostali deo pomoći.\nEkipe lokalnih samouprava opština Lebane i Medveđa kao i elektrodistrubucije Leskovac su danonoćno na terenu i saniraju štetu ove nepogode.


MANS: Preispitati ugovore o sklapanju nafte koje je sklapao bivši režim | Javni Servis\nFoto: Saša Matić | gov.me\nIznenađeni smo tvrdnjama ministra kapitalnih investicija, Mladena Bojanića, da je režim Mila Đukanovića sklopio pošten i zakonit ugovor o istraživanju nafte, te zaštitio javni interes, iako su svi drugi veliki poslovi sklapani uz korupciju.\nRevizija tog ugovora nije urađena, a javnost je nedavno saznala da su posao dobile firme registrovane samo za potrebe tog projekta, po receptu koji je korišten za privatizaciju Kombinata aluminijuma, ali i brojnih drugih kompanije koje je takvo “domaćinsko” postupanje otjeralo u stečaj ili bankrot.\nPitamo se da li je ministar Bojanić zaista tako naivan da vjeruje da se DPS nije ugradio jedino u posao sa naftom ili ima neke druge razloge i motive da se tako snažno bori za nastavak sprovođenja tog sumnjivog ugovora bez ikakve prethodne provjere.\nSmatramo da je jedno pitanje da li Crna Gora treba da izloži riziku turistički sektor u pokušaju da nađe naftu, a sasvim drugo da li to nova Vlada treba da radi na način i pod uslovima koje je postavio DPS.\nVrlo smo zabrinuti činjenicom da Ministarstvo kapitalnih investicija koristi gotovo identične argumente u odbrani tog krajnje netransparentnog posla kao i prethodna vlast za koju tvrdi da je iza sebe ostavila “sprženu zemlju”.\nKontinuitet u odnosu na prethodne ministre, a posebno Branimira Gvozdenovića, ministar Bojanić je pokazao i u odnosu prema nevladinom sektoru, ali i svim građanima primorja kojima i najmanji akcident sa naftom moze ugroziti egzistenciju. I novi ministar je tvrdio da je ugovor sklopljen sa italijansko-ruskim konzorcijumom, kao i njegovi prethodnici, da bi se ispostavilo da su u pitanju off shore kompanije registrovane u Holandiji koje nisu ni učestvovale na tenderu.\nIstovremeno ministar Bojanić i njegovi kadrovi, koji su do prije neki mjesec bili na platnom spisku naftnih kompanija, tvrde da će te firme same sebe kontrolisati, jer Crna Gora ima samo jednog inspektora koji je za to zadužen. Međutim, ministar ne pominje da su čelnici jedne od tih kompanija optuženi u Italiji za korupciju, pokušaj nezakonitog uticaja na pravosuđe, prisluškivanje novinara i enormnu devastaciju životne sredine, dok se druga firma nalazi na crnoj listi Sjedinjenih američkih država.\nIzuzetno smo razočarani paušalnim konstatacijama iz tog ministarstva o navodnim troškovima u slučaju raskida tog ugovora, koji nisu zasnovani na bilo kakvim ozbiljnim analizama i procjenama, vec su naduvavani preko noći od 30, 40 pa do 100 miliona eura. Takve tvrdnje smo slusali i od prethodne vlasti, dok su građani kontinuirano plaćali cijenu njihove korupcije.\nOvakvo postupanje ministra Bojanića je krajnje simptomatično, kada imamo u vidu da je on konstatovao i da neće preispitivati korupciju u izgradnji autoputa čiji kilometar je najskuplji na svijetu, iako su iz tog posla tajkuni prošle vlasti izvukli preko pola milijarde eura.\nOn je, po ugledu na prethodnike, od dolaska na tu funkciju, zaključio da je taj posao transparentan, dok je iz opozicionih klupa tvrdio da je u pitanju omča o vratu građana zarad bogaćenja pojedinaca bliskih bivšoj vlasti. Jednako tako nas sada ubjeđuje da je i DPSov ugovor o nafti posao koji ce pozlatiti Crnu Goru.\nPozivamo Vladu i premijera Krivokapića da po hitnom postupku obustavi sprovođenje ugovora sa off shore firmama koji je sklopio bivši režim, te da u saradnji sa Evropskom unijom angažuje nezavisne eksperte za analizu i procjenu tog posla.\nU suprotnom, promjena vlasti moze značiti samo promjenu džepova u koje se sliva korist od korupcije, a ne iskreni raskid sa praksama prethodnog režima koji je obećao Krivokapić i sve partije koje ga podržavaju.


Srbija na putu ka bankrotu - BIZlife\n30/05/2013 | 23:58\nZamrzavanje plata i penzija, prema gruboj računici, rešilo bi tek pola problema u 2014. i pola problema u 2015. godini, kaže predsednik Fiskalnog saveta Pavle Petrović i dodaje da još treba naći 1,2 odsto drugih ušteda.\nTe uštede su moguće kroz restruktuiranje i komercijalizaciju javnih preduzeća kao što su Galenika, JAT, Srbijagas, Železara, GSP Beograd, uz otpuštanje viška zaposlenih, rekao je Petrović gostujući na RTS.\nSledeći blok su, kako navodi, penzione reforme, odnosno uvesti penale za prevremeno penzionisanje, uvesti starosnu dobr za penzionisanje žena, čak možda i ukupnu starosnu dob, a potom sledi otpuštanje u javnom sektoru.\nSada je trenutak da se napravi plan za sledeće tri godine, istakao je Petrović.\nPredlog ministra finansija Mlađana Dinkića da se smanje samo plate u administarciji, Petrović je ocenio kao nedovoljnom merom da se zapuši rupa u budžetu.\nPročitajte i>>>Dinkić: Srbija nije pred bankrotom\nEkonomski analitičar Saša Radulović kaže se moraju značajno smanjiti rashodi, ističući da "smo na putu bankrota". Nismo napravili neophodne promene na početku ove vlade, sad smo devet meseci kasnije u još većem problemu i gledamo kako da taj požar ugasimo, ali bez bolnih promena to je nemoguće, navodi Radulović.\nPrivatni sektor umire, jer su plate tamo daleko niže nego u javnom sektoru, mora da se smanji smanjenje nameta na rad, to će smanjiti sivu ekonomju i povećati profit ka proizvodnim delatnostima. Kad samo podignete PDV, a ne smanjite namet na rad, pada vam prihod, ističe Radulović.\nGlavni i odgovorni urednik magazina NIN Milan Ćulibrk kaže da je osnovna greška napravljena time što mi budžet pravimo na osnovu toga koliko nam novca treba, a ne koliko možemo da naplatimo poreza i drugih prihoda.\nU sutuaciji smo da je potpuno jasno da je "car go". Problem je što je ovo prva godina u kojoj je deficit bio veći nego u prethodnoj izbornoj godini. To se nikada u istoriji javnih finansija nije desilo, kaže Ćulibrik i dodaje da zamrzavanje plata i penzija nema alternativu.\nDok Radulović kaže da bi prevremeni izbori bili manja šteta od nastavka kursa na kojem smo sada, Ćulibrik smatra da bi u slučaju izbora na jesen deficit mogao da eksplodira do nivoa od preko 10 odsto BDP.\nfiskalni savet/mere štednje/petrovic/radulovic/Srbija\nElektrični aparati ispod svakog nivoa kvaliteta\nLetonija i Kolumbija ulaze u OECD


Kosovo bez članstva u Arbitražnom sudu: Nema podršku zemalja Kvinte | KoSSev\n"Prvu diplomatsku bitku u 2016. Kosovo je izgubilo u Hagu, u pokušaju da pristupi Stalnom arbitražnom sudu," piše kosovski portal Koha.\nKosovo je trebalo da postane član ovog suda u januaru ove godine, a nakon što je kosovsko ministarstvo spoljnih poslova u novembru 2015. predalo dokumenta za članstvo u ovaj sud. Tada je iz ovog ministarstva poručeno i da članstvo u Stalnom arbitražnom sudu (CPA), "osim što konsoliduje međunarodni subjektivitet Kosova," obezbeđuje Kosovo "važnim alatom za rešavanje različitih međunarodnih sporova sa drugim zemljama, ili strankama".\nMeđutim, kako Koha navodi, Kosovo nije uspelo da se učlani u CPA, jer "za ovo članstvo nije imalo nikakvu podršku SAD, ili drugih zemalja Kvinte."\nOvaj prištinski portal podseća i da je neuspeh Kosova u ovoj diplomatskoj borbi usledio samo dva meseca posle neuspeha da se učlani u UNESCO, za šta nije dobilo podršku "svih zemalja koje su priznale državnost Kosova", i ističe da zvanična Priština još nije podnela zahtev za članstvo u Savet Evrope i da pokušava da "zataška propuste" koji su i "veliki troškovi".\nDokumente o pristupanju Stalnom arbitražnom sudu je u ime Kosova, u novembru 2015., potpisao ministar spoljnih poslova i prvi potpredsednik Vlade, Hašim Tači, dok je dokumenta primio šef divizije za ugovore Ministarstva spoljnih poslova Holandije, Josef Damoisu, u prisustvu generalnog sekretara Stalnog biroa Haške konferencije, Kristofa Bernaskonija. Tada je i najavljeno da će Kosovo u januaru 2016. postati član Stalnog arbitražnog suda.


Dušan Todorović - Blic Sport\nNAJTUŽNIJI MURAL NA SVETU Duki, živiš i dalje! „Neću Mesija hoću moga Nemanju” /FOTO/\nPreko puta zapadne tribine stadiona Partizana u Humskoj završen je mural posvećen preminulom Dušanu Todoroviću, malom Dukiju, kako mu je tepala cela Srbija dok se borio za život.\n"PIONIR" ODAO POČAST VELIKOM "GROBARU" Minut ćutanja za malog Dukija pred duel Partizana i Olimpije/FOTO/\nNavijači Partizana koji su došli da bodre crno-bele na premijeri ABA lige pred domaćom publikom, oprostili su se minutom ćutanja od malog Dušana Todorovića.\nSUZE I OSMEH ZA VEČNE REČI Fotografija u savršenom trenutku podsetila sve na malog Dukija /FOTO/\nNemanja R. Miletić je još jednom postigao pogodak za Partizan u 11. kolu Superlige Srbije, ali čak i da to nije učinio bio bi jedna od glavnih tema duela crno-belih i Voždovca.\n"POSVETIO SAM GOL NAŠEM DUKIJU" Miletić nije imao snage za veliki govor posle smrti mališana\nFudbaler Partizana Nemanja R. Miletić, strelac izjednačujućeg gola u remiju protiv Radničkog u Nišu (2:2), istakao je da mu je drago kako je ekipa reagovala posle dva gola zaostatka, ali i da ne može da bude zadovoljan krajnjim rezultatom.\n(VIDEO) MALI DUŠAN JE OBOŽAVAO PARTIZAN Dečak čija je smrt uzdrmala Srbiju iz sveg glasa pevao voljenom klubu\nSmrt četvorogodišnjeg Dušana Todorovića iz Svilajnca uzdrmala je Srbiju, koja je danima prikupljala sredstva za njegov odlazak u Barselonu kako bi se izborio sa karcinomom, a i po njegovom odlasku sa ovog sveta mali Duki izaziva snažne emocije. Sada - posthumnim snimkom koji se pojavio, a na kome se vidi kako peva jednu od pesama posvećenih njegovom omiljenom klubu, Partizanu.\n"MNOGO ĆEŠ NAM NEDOSTAJATI MALI HEROJU, OVO JE BILO ZA TEBE" Veličković pobedu nad Cedevitom posvetio malom Dušanu\nKošarkaši Partizana slavili su sa 87:84 u prvom kolu ABA lige nad Cedevitom u Zagrebu, što je bilo veliko iznenađenje na otvaranju jadranskog prvenstva.\n"NISI MI OSTAVIO VREMENA DA TE ZAGRLIM JOŠ JEDNOM" Potresna poruka Nemanje Miletića, omiljenog igrača malog Dušana\nDušan Todorović, četvorogodišnji dečak iz Svilajnca koji je bolovao od karcinoma neoblasma, preminuo je u bolnici u Barseloni.\n"POČIVAJ U MIRU NAŠ ANĐELE" Crno-beli se oprostili od malog Dušana, velikog navijača Partizana /FOTO/\nNemanju Matića ljudi TOLIKO VOLE da se čak i ŽENE u njegovom dresu\nNemanja Matić je divnim gestom oduševio čitavu planetu, pošto je uplatio 70.000 evra kako bi mali Dušan Todorović (4), koji je ujedinio Srbiju, mogao da se operiše u Barseloni.\nZA DECU SRBIJE Partizan prihod od ulaznica za meč sa Radom daje u humanitarne svrhe\nFK Partizan kao jedan od prvih inicijatora humanitarne akcije "Za Dukijev život" izražava posebnu zahvalnost svima koji su svojim donacijama, SMS porukama i direktnim uplatama pomogli da se sakupe novčana sredstva za Dušanovo lečenje u Španiji.\nFudbalski klub Partizan nastavlja akciju pomoći četvorogodišnjem Dušanu Todoroviću kome se vratio tumor – neuroblastom i kojem je preostalo manje od sedam dana kako bi započeo terapiju u Španiji za koju je potrebno 200.000 evra.\nJavor: Nekorektno je reći da nismo odmah pritekli u pomoć nesrećnom navijaču\nFudbalski klub Javor je svojim saopštenjem za javnost istakao da duboko saoseća sa porodicom preminulog navijača Dušana Todorovića iz Kragujevca, koji je od posledica srčanog udara na meču ivanjičkog kluba sa Radničkim 1923 preminuo sat vremena kasnije kada su svi lekarski napori da mu se spase život ostali bez uspeha.\n"Dok pazarimo u tržnim centrima čini se kao da Kosovo nije naš problem": Radoš Bajić i njegova ćerka pred poslednju epizodu "Psi laju vetar nosi" imaju JAKU PORUKU\n"STVARNO MI JE TEŠKO" Biljana Tipsarević otvoreno o drugoj trudnoći, a evo kako je rasplakala Janka (VIDEO)


Predsednik Gradske opštine Zvezdara raspisuje Javni poziv za podnošenje prijava za dodelu sedišta za bebe za putnička vozila, kojim se pozivaju roditelji sa teritorije Zvezdare, koji imaju dete rođeno kalendarske 2014. godine i mlađe, da podnesu zahtev za dodelu besplatnih sedišta za bebe. Javni poziv je raspisan po predlogu Saveta Gradske opštine Zvezdara za bezbednost saobraćaja na putevima, definisano Programom korišćenja sredstava za finansiranje unapređenja bezbednosti saobraćaja na putevima na području Gradske opštine Zvezdara za 2022.godinu, u skladu sa Zakonom o bezbednosti saobraćaja i programom korišćenja sredstava za finansiranje unapređenja bezbednosti saobraćaja na putevima na području Gradske opštine Zvezdara za 2022. godinu. Kriterijumi za dodelu sedišta su sledeći:\n– Podnosilac prijave ima dete rođeno kalendarske 2014. godine i mlađe,\n– Potvrda o izvršenoj prijavi prebivališta jednog roditelja na teritoriji Gradske opštine Zvezdara,\n– Posedovanje putničkog motornog vozila,\n– Porodici podnosioca prijave nije dodeljeno sedište za bebe za putnička vozila na Javnom pozivu GO Zvezdara u poslednjih 5 godina,\n– Jedna porodica može da podnese prijavu za jedno sedište. Odluka o dodeli sedišta za bebe za putnička vozila biće doneta na osnovu redosleda pristiglih prijava. Na raspolaganju je 280 sedišta. Potrebna dokumentacija koja se prilaže prilikom prijavljivanja:\n– Izvod iz matične knjige rođenih za dete (fotokopija),\n– Dokaz o prebivalištu roditelja na teritoriji Gradske opštine Zvezdara (očitana lična karta sa čipom ili fotokopija lične karte, fotokopija potvrde),\n– Dokaz o posedovanju putničkog motornog vozila u vlasništvu jednog od roditelja (očitana saobraćajna dozvola ili overen kupoprodajni ugovor).\nPopunjeni prijavni obrazac i prateća dokumentacija dostavljaju se LIČNO na šalteru pisarnice Gradske opštine Zvezdara, Bulevar kralja Aleksandra br.77. Prijave poslate na drugi način ili dostavljene na druge adrese neće se razmatrati. Rok za podnošenje prijava je 5 radnih dana od dana objavljivanja Javnog poziva na oglasnoj tabli Gradske opštine Zvezdara i na zvaničnoj internet prezentaciji Gradske opštine Zvezdara (www.zvezdara.rs), zaključno sa 13.05.2022.godine u 14,00 časova. Sve dodatne informacije mogu se dobiti na telefon: 011/3405-711.


"Neformiranje vlade već tri meseca je ruganje građanima" - NOVA portal\nPolitika Autor:Gordana Petkovic22. Sep. 202021:50 > 22:361 Komentar\n"Skandal je da tri meseca od održavanja izbora gde jedna stranka osvoji apsolutnu većinu mi nemamo vladu. To je ruganje i građanima Srbije i državi Srbiji", rekao je večeras potpredsednik Narodne stranke Miroslav Aleksić komentarišući činjenicu da u Srbiji još uvek nije formirana vlada.\n“Srbija je jedna razorena država u kojoj ne postoje institucije, one spavaju već osam godina, postoji samo jedan čovek koji deli pravdu, koji ima pravo na istinu i pita se za sve. U takvoj situaciji potpuno je svejedno da li imate vladu ili ne, ko je premijer ili ministar,jer o svemu odlučuje jedan čovek a oni su svi njegovi poslušnici”, ocenio je Aleksić u emisiji “Presing” na N1.\nNa pitanje šta je najkrupnija afera u zemlji i šta je ono što reflektuje dubinu političke kontrole, on je istakao da se Srbija guši u aferama, ali da su to slučajevi koji će jednoga dana biti procesuirani kada budu stvorene nezavisne institucije.\nAleksić je istakao da nije njegov posao da govori o aferama vlasti već da njih treba da otkrivaju tužilaštvo i policija, ali toga, međutim, kod nas nema.\n“Nalazimo se u ekspres loncu koji ključa već osam godina, i samo je pitanje kad će da izleti taj poklopac”, naglasio je on.\nKomentarišući najavu budućeg imenovanja direktora Kancelarije za Kosovo Marka Đurića za budućeg ambasadora u Vašingtonu, Aleksić je rekao da ga to nimalo ne čudi.\n“Videli smo mnogo puta do sada nekompetentne ljude koji dobijaju kao nekakvu nagradu određene funkcije”, rekao je on i naveo primer vlasnika pečenjare koji je postao direktor EPS-a, Vulina kao ministra odbrane, a kada se krene po lokalu to je “potpuni horor”.\nSada kada kažemo da će Marko Đurić da predstavlja Srbiju u Vašingtonu to deluje dosta čudno jer iz Srbije kao ozbiljne zemlje verujem da je imalo boljih ljudi i boljih kandidata da obavlja tu visoku diplomatsku funkciju u jednoj od najmoćnijih sila, da to nije Marko Đurić koji je poznat jedino kako aplaudira svom šefu ili skandira na Kosovu “Aco Srbije”, istakao je potpredsednik NS.\nNa pitanje da li srpska opozicija nešto naučila od crnogorske, Aleksić je rekao da bi srpska opozcija verovatno izašla na izbore da je imala bar dva medija sa nacionalnom frekfencijom koja su vidljiva na celoj teritoriji i dva štampana glasila, a to je elementarni uslov kojih u Srbiji nema.\n“U Srbiji mora da se jednog momenta desi narod, a mi smo tu da pomognemo da svojim primerom pokažemo građanim kako treba da se borimo i kako treba da se ponašaju odgovorni ljudi”, rekao je on.\nNa pitanje da li se Narodna stranka sprema za gradske i predsedničke izbore koji će biti održani 2022. godine i da li postoji ideja o zajedničkom izlasku na nivou Beograda, Aleksić je rekao da se spremaju na sve izbore, ali da je neophodno da se stvore uslovi za njih.\n“Udruživanje opozicije nije sporno, samo je pitanje tajminga”, zaključio je potpredsednik NS.


» Stock Studio – Nova platforma za upravljanje stock sadržajem "EU za radna mesta i ekonomski razvoj"\nStock Studio – Nova platforma za upravljanje stock sadržajem\nStock fotografija, odnosno tematska, situaciona komercijalna fotografija već dvadeset godina daje raznovrstan vizuelni sadržaj koji se koristi u različitim delatnostima (marketingu, dizajnu i sl). Pojednostavljeno licenciranje i dostupnost Stock sadržaja (dostupnih preko online baza) su glavni aduti i prednosti ovog vida poslovanja. Na dobrom je putu da iz korena redefiniše primenjenu fotografiju, njene domete i ciljeve, a odavno je jasno da se radi o industriji vrednoj nekoliko milijardi dolara.\nAleksej Vasić danas uspešan stock fotograf i suosnivač jednog od najuticajnijih domaćih foto studija Lumina images u svet Stock fotografije ušao je slučajno, kupovinom fotoaparata za jednokratnu upotrebu na putovanju. Godinama koje su usledile posle toga raslo je njegovo interesovanje za fotografiju. Dugogodišnje profesionalno bavljenje fotografijom iznedrilo je potrebu da se čitav proces optimizuje, organizuje i zaokruži na način koji bi odgovarao ovom načinu rada i potrebama klijenata. Tako se rodila ideja o stvaranju kolektiva i platforme Stock Studio.\nSva rešenja koja su do sada na tržištu napravljena i ponuđena, fokusirana su na krajnje korisnike, odnosno kupce fotografija na internetu. Tim mladih preduzetnika iz Beograda, okupio se oko ideje da stvaraocima digitalnog sardžaja ponudi jedinstveno rešenje, inovativnu platformu, koja će im pomoći da svoje poslovanje podignu na viši nivo, da jednostavno i brzo prate rezultate i informacije vezane za prodaju fotografija, kao i celokupnu kontrolu sistema.\nZajednica stock kontributora, zahvaljujući ovoj ideji, danas ima mogućnost da arhivira, organizuje i edituje sadržaj na jednom mestu, a u isto vreme poseduje potpuno vlasništvo i zaštitu sopstvenog sadržaja. Sa ove platforme omogućena je distribucija sadržaja agencijama i klijentima, gde se zapravo vrši prodaja.\nKako Aleksej navodi, tim je zahvaljujući sredstvima Evropske unije, izuzetno ubrzao proces razvoja i uspeo da podigne prototip iz faze ”grubog” koncepta do proizvoda spremnog za tržište. Sredstva koja su odobrena kroz program Fonda za inovacionu delatnost su prevashodno usmerena u razvoj, tako da preduzeće sada ima funkcionalan proizvod spreman za korišćenje.\nSledeći korak u razvoju platforme je implementacija analitičkog praćenja povraćaja investicije na fotografije i video sadržaje, praćenje svih metrika i dobijanje tačnih i pouzdanih informacija. Fokus daljeg unapređenja je na formiranju velike baze korisnika i razvijanje korisničkog iskustva.\n”Stock fotografija je nastala tako što vam je na primer bila potrebna fotografija jabuke, koju vi „skinete“ sa interneta. Sada je to kupovina nečega što zaista treba da zameni organizovano slikanje i isprati, čak i diktira estetiku vašeg brenda. Naša želja i cilj je da nastavimo da razvijamo proizvod i svi zajedno pomažemo, osluškujemo, i rešavamo probleme stock zajednice”, zaključio je Aleksej.\nEvropska unija je najveći donator i najvažniji trgovinski partner Srbije, a kompanije iz EU najveći investitori u srpsku privredu. Podrška Evropske unije razvoju ekonomije i konkurentnosti u Srbiji vredna je više od 200 miliona evra za period od 2001. do danas. Ukidanje trgovinskih barijera, investicije iz zemalja članicama i projekti koji imaju za cilj da povećaju konkuretnost preduzeća, doprineli su rastu broja radnih mesta i ekonomskom razvoju Srbije.\nMala i srednja preduzeća, kao i kompanije iz Srbije mogu da konkurišu za finansijska sredstva putem nekoliko projekata i programa, kao što su COSME, Horizont 2020, EUPRO, Inovacioni fond. Brojni finansijski instrumenti za mala i srednja preduzeća dostupni su i kroz program regionalni WB EDIF, Evropsku investicionu banku (EIB) i Evropsku banku za obnovu i razvoj (EBRD).


Protest 'Stop krvavim košuljama' u Beogradu 8. decembra 2018.\nDragan Popadić, socijalni psiholog iz Beograda, za ‘Zašto?’ objašnjava zbog čega su u regionu relativno rijetki protesti protiv loše socijalno-ekonomske situacije, kao što su oni 'žutih prsluka' koji već nedeljama traju u Francuskoj.\nZahtevi i nepravde\nOvi protesti 'žutih prsluka' su očigledno medijski vrlo vidljivi, i postaju popularni kao borba onih koji traže pravdu protiv sile, i to ide od ozbiljnog razmatranja tih zahteva do prosto nekog navijanja koje vidim oko sebe.\nTo je prosto neki događaj koji je sada u žiži javnosti i mnogi se onda pitaju da li se nešto slično može ponoviti i u našoj sredini, koja je šansa da se tako nešto ponovi, koja je šansa da takav neki protest ima uspeha.\nČinjenica je da su kod nas protesti koji su vezani za neke ekonomske zahteve jako retki, ali ih ima.\nProšle ili pretprošle godine su isto bili neki protesti koji su se sastojali u blokadi puteva, vezano za cenu benzina.\nStudenti kod nas protestuju nekad zbog povećanja školarine i slično.\nMada su takvi protesti vrlo retki, većina protesta se tiču nekih, hajde tako da kažem, političkih zahteva ili nekih nepravdi u drugoj sferi.\nKoliko će ovi protesti kod nas nastaviti da budu popularni ili koliko će takva vrsta protesta izgledati obećavajuća zavisi, naravno, kakva će biti sudbina protesta u Francuskoj, ali u svakom slučaju primetno je da evo i u regionu, dosta udaljenom od Francuske i sa sasvim drugačijim brigama, javljaju se neke inicijative i predlozi da takvi protesti bar imaju smisla ili da vredi pokušati ili nešto slično.\nKod nas u skupštini pojavili su se neki opozicionari u žutim prslucima, to im različite odjeke.\nDa li će se nešto tako organizovati ili ne, pitanje je.\nOvde je priča o protestima stara decenijama, još od Miloševića, pa i ranije, poteže se to pitanje da kada se donose odluke krajnje nedemokratski na štetu građana da je jedini način da oni tu nešto promene je da protestuju.\nTakvi protesti se javljaju, pa onda nestaju, pa se opet javljaju, nekada kada se najmanje očekuju jave se i traju iznenađujuće dugo, kao na primer 1996. kada su tri meseca građani svakodnevno protestovali.\nNekada su uspesi kratkotrajni i onda to ljude pokoleba u ideji da uopšte nešto tako ima smisla.\nAli mislim da će ovi protesti 'žutih prsluka', svjedeno šta o njima mislimo, da su za dobro ili prosto da komplikuju i otežavaju situaciju, da će imati svog odjeka svuda po Evropi, pa i ovde kod nas.\nPitanje je čemu takvi protesti služe i kako mogu nešto da promene?\nČini mi se da je u zapadnoj Evropi svaki protest koji je vrlo masovan, koji na različite načine blokadom saobraćaja ili na neki drugi način bude jako vidljiv, je uznemirujući za ostale građane, pa i za vlast, jer ukazuje da nešto nije u redu i onda se očekuje da se ti problemi rešavaju kroz institucije, zato što, to se pokazalo, veliki broj francuskih gradova je sasvim neočekivano nezadovoljan nekim merama i da nešto treba uraditi.\nU našoj situaciji čini mi se da je drugačije, zato što građani smatraju da bez obzira koliko su neki protesti vidljivi i masovni, sama ta masovnost ne brine one koji su protiv kojeg su protesti upereni, zato što oni ne osećaju nikakvu potrebu bilo šta promene rukovodeći se ovom slikom nezadovoljstva ljudi.\nImali smo, eto baš izjavu predsednika koji kaže pet miliona ljudi da izađe da protestuje za njega to apsolutno ništa ne znači.\nProblem je što i građani opažaju to da čak i ako izađe pet miliona ljudi da mirno protestuje za vlast to apsolutno ništa ne znači i oni ne osećaju nikakvu potrebu da ih to primora da preispitaju svoje odluke.\nU tom smislu se protesti, čini mi se, vide kod nas kao jedan veliki nepotrebni utrošak energije koji ništa neće doneti.\nKada bi sama vidljivost protesta bila dovoljna, kada to znači 'upozoravamo vas, vidite da smo nezadovoljni, evo vidite koji su zahtevi, čime smo nezadovoljni', pa kada bi vlast onda nešto pokušala da učini u ekonomskoj sferi, i nekoj drugoj sferi, onda bi protesti bili češći i, hajde tako da kažem, mirniji.\nNe bi postojala neka opasnost da bilo kako zbog različitih incidenata postanu nasilni zbog provokacija s jedne, ili sa druge strane.\nAli i u situaciji kada izgleda da vlast kaže, 'čikamo vas vas da bilo šta promenite, apsolutno nas je baš briga', takve izjave su često iritirajuće za one koji protestuju, dakle u toj situaciji izgleda da, kako kažem nikakav miran protest zaista nema efekta, koliko god da je zahtev opravdan.\nTo je jedna loša situacija zato sto protesti treba da budu u principu jedan legitiman kanal za ispoljavanje nezadovoljstva, obaveštavanje o lošim rešenjima i o nezadovoljnim građanima, i da je dovoljno da bude samo to i već će se neke akcije preduzeti.\nAko to nije dovoljno, onda bojim se da takvi protesti samo, ili nemoć da se protestima išta promeni, samo povećavaju tenzije između nezadovoljnih građana i nezainteresovane vlasti.\nU regionu je situacija podjednako teška, ali protesti nikada ne izbijaju zato što se situacija opaža kao teška, već zato što se smatra da je nepravedno ono što se trpi.\nDakle, ljudi imaju male plate i teško žive, ali su za to odgovorni oni drugi, oni preko granice, ili ceo svet, opozicija, izdajnici i tako dalje.\nOnda razloga za protest nema, građani trpe i eventualno su besni na one za koje smatraju da su krivi za takvo stanje.\nJedino kada građani poveruju ili misle da su za njihove teškoće, za nepravdu koju trpe, krivi oni protiv kojih protest može da bude uperen, onda se protesti javljaju.\nJedan od načina da se građani pacifikuju nije samo u tome da oni bolje žive.\nOčigledno, ljudi jako teško žive, a protesti su relativno retki, ali je tu jako efikasan ovaj drugi način: krivci nisu među nama i krivci nisu oni koje ste izabrali, i koje možete smeniti ako ste ljuti, već su krivci oni van granica ili svetske sile i svetske zavere.\nDakle ta priča je i dalje veoma popularna među vlastima u regionu.


Stratfor: Dejtonski sporazum došao do kraja\nDvadeset godina poslije rata, međuetnička netrpeljivost i dalje postoji u BiH, a zbog nemogućnosti postizanja dogovora o zamjeni Dejtonskog sporazuma podjele će i dalje postojati, ocjenjuje analitička kompanija "Stratfor".\nU tekstu pod naslovom "Da li je Dejton došao do svog kraja?" navodi se da će političke podjele i dalje podrivati ekonomiju u BiH i da se ne može odbaciti mogućnost izbijanja "novih epizoda socijalnih nemira i etnički inspirisanog nasilja".\n"Stratfor" ocjenjuje da će EU i dalje imati određeni uticaj u BiH, ali vjerovatno nedovoljno da bi ujedinila suparničke zajednice.\n"Većina političara u BiH i stranih zvaničnika slaže se da je Dejtonski sporazum došao do svog kraja, ali ne mogu da se dogovore kako da ga modifikuju ili zamijene. Zato sporazum koji je bio veoma uspješan u osiguravanju mira u BiH može da doprinese novim sukobima u budućnosti", navodi se u analizi.\nOva kompanija ukazuje na težnju Bošnjaka za unitarnom državom sa snažnom centralizovanom vlašću, dok Srbi traže više autonomije. Takođe, navodi "Stratfor", neki Hrvati traže novi entitet u kojem bi oni bili većina, a pojedini Srbi traže punu nezavisnost.\n"Kao rezultat, svaka grupa osjeća da je Dejtonski sporazum zastario, ali ne mogu da postignu konsenzus o novom sistemu koji bi ga zamijenio", piše u tekstu. Komentarišući mogućnost održavanja referenduma u Republici Srpskoj, "Stratfor" navodi da bi Savjet za provođenje mira mogao da poništi rezultat referenduma, ali i kada bi to uradio, političke nesuglasice između Republike Srpske i ostatka BiH bi se nastavile.\nU analizi se ocjenjuje da nijedna etnička zajednica vjerovatno neće učiniti ustupke i da će rezultat političkih podjela biti slabljenje ekonomije te da će zemlja ostati zavisna od strane pomoći da bi funkcionisala.


Vesti online / Srpski informativni portal / "Izrael spreman na mir sa svim arapskim zemljama"\n- Nema stvarnog razloga da se Saudijska Arabija i zemlje Zaliva bore protiv Izraela - rekao je Galant, ministar građevinarstva, koji je član užeg sastava vlade zadužene za bezbednost.\n- Mi imamo zajedničke interese, neprijatelja zvanog Iran, koji preti Saudijskoj Arabiji iz blizine svim što ima. I zato nema razloga da ne bude procesa za mir u regionu - rekao je ministar.\n- Iranci su najjznačajnija i opasna pretnja Izraelu i čitavom zapadnom svetu. Razdaljina od Irana do Sredozemeog mora je oko 1.500 kilometara - oni nemaju razloga da budu ovde. Ali Iran je teroristički imperijalistički režim koji pokušava da izgradi nuklearno oružje - rekao je izraelski ministar.\n- Moramo zaustaviti šiitsku vatru - zaključio je Galant, naglašavajući potrebu za međunarodnom koalicijom sa SAD, Evropom i Rusijom kako bi se Iran i Hezbolah potisnuli iz Sirije.


Novi Put » Obeležena slava Stare crkve u Jagodini\nNaslovna // Društvo // Obeležena slava Stare crkve u Jagodini\nObeležena slava Stare crkve u Jagodini\ndatum unosa Jul 26, 2020\nSvi prisutni ispoštovali su sve mere bezbednosti. Umesto trpeze, pripremljeno je 15 paketa za najugroženije porodice. Kolač za narednu godinu, porodica Stojankić predala je Dušanu Markoviću\nPoštovale su se sve mere bezbednosti\nCrkva svetih arhangela Mihaila i Gavrila, najstarija u Jagodini, obeležila je u nedelju 26. jula praznik Svetog arhangela Gavrila, kao hramovnu slavu.\nSlava je i ove godine obeležena uz služenje svete liturgije i prisustvo vernika, ali uz obavezno poštovanje propisanih mera bezbednosti: nošenja zaštitnih maski i pridržavanja određene međusobne razdaljine. Posle liturgije, usledila je tradicionalna litija oko crkve, a starešina ovog hrama, protojerej Aleksandar Gajić, istakao je da je ovo za njih veliki dan:\n-Slava je prevashodno praznik porodice. Moja preporuka je, a verujem i crkve, da prilagodimo slavljenje današnjoj situaciji. Ja razumem da je naš narod gostoljubiv i da voli da podeli radost sa drugima, da pozove goste kada bude dan slave, ali ove godine neka moja preporuka bi bila da se to proslavi u krugu porodice i da na taj način zablagodarimo Bogu. Taj deo kada ćemo tu radost podeliti sa drugim treba ostaviti za neku drugu priliku kada će sve ovo proći –rekao je starešina Stare crkve u Jagodini.\nKako bi se ispoštovale sve propisane mere zaštite, ovogodišnji kolačar porodica Stojankić, umesto tradicionalnog posluženja, pripremila je 15 humanitarnih paketa za najugroženije porodice. Kolač za sledeću godinu predat je Dušanu Markoviću.\ntagovi: Crkva, Crkva svetih arhangela Mihaila i Gavrila, Slava, Stara crkva


Datum objave: 09.12.2014 10:55 | Autor: Ministarstvo kulture\nU okviru manifestacije, u Palati Kalo u Bariju će 9. decembra u 19h biti otvorena izložba pod nazivom “Interakcije – aktuelni trenutak u crnogorskoj savremenoj umjetnosti”, na kojoj će biti predstavljeno stvaralaštvo crnogorskih umjetnika srednje i mlađe generacije: Teodore Nikčević, Siniše Radulovića, Adrijane Gvozdenović, Tijane Vujović, Adina Rastodera, Vlatke Vujošević, Vane Prelević, Nikole Simanića. Kustoskinja je istoričarka umjetnosti Ljiljana Karadžić, a podršku u organizaciji izložbe obezbijedila je italijanska Fondacija Pino Paskali.\nSavremeno crnogorsko filmsko stvaralaštvo biće predstavljeno 10. decembra projekcijama filmova ‘Lokalni vampir’ Branka Baletića i ‘Mali ljubavni bog’ Željka Sošića u bioskopu Cineporto di Bari – Fiera del Levante. U okviru filmskog segmenta biće organizovan i okrugli sto o prezentaciji crnogorske kinematografije i mogućnostima saradnje, na kojem će učestvovati regionalni asesor za Mediteran, kulturu i turizam Regije Pulja Silvia Godeli, predstavnici Filmske komisije Apulia, te Sehad Čekić, producent i dekan Fakulteta dramskih umjetnosti sa Cetinja, Ivan Đurović, producent i Ivan Marinović, reditelj.\nNa Univerzitetu u Bariju, 11. decembra 2014. godine biće organizovan sastanak o kulturnoj saradnji, podršci za književno prevodilaštvo i mogućnostima zajedničkog učešća na sajmovima knjiga, kojem će osim izdavača regije Pulje, članova Senata i profesora Univerziteta, prisustvovati predstavnici crnogorskog književnog i izdavačkog sektora Zuvdija Hodžić, Milorad Popović i Vladimir Vojinović.\nU crnogorskoj delegaciji, koju će predvoditi pomoćnik ministra kulture Dragica Milić, biće i gradonačelnik Opštine Bar, koji će sa zvaničnicnima Opštine Bari razgovarati o predstojećem bratimljenju gradova Bar i Bari.\nBudući da je manifestacija koncipirana i kao prilika da se ojača već uspješna saradnja između Crne Gore i Regije Pulja u očekivanju nove generacije IPA prekograničnih programa, u okviru Dana crnogorske kulture biće upriličeni i brojni sastanci sa predstavnicima institucija kulture obje strane, na kojim će se razgovarati o pravcima i mogućnostima dalje saradnje u okviru evropskog programiranja za period 2014-2020.


U obrazloženju incijative za smjenu Košarca navodilo se da je u vrijeme proglašenog stanja nesreće u Federaciji BiH i vanrednog stanja u Republici Srpskoj prisustvovao okupljanju u jednom restoranu u Sarajevu.\nIako su opozicione stranke očekivale i vršile pritisak na SNSD da smjeni Košarca to se nije desilo. Dobro upućeni izvori tvrde da je Milorad Dodik postupio pragmatično znajući da će Košarac ipak najbolje zastupati interese RS-a na ovoj poziciji, te da neće dopustiti jačanje institucija BiH kako je to u prethodnom mandatu radio Mirko Šarović.\nTakođer zastupnici su odbili i prijedlog za smjenu zamjenika ministra civilnih poslova BiH Siniše Ilića.\nInicijativa za smjenu zamjenika ministra civilnih poslova Siniše Ilića dobila je opštu, ali ne i potrebnu entitetsku većinu glasaova, tako da će biti upućena Kolegiju Doma na usaglašavanje.


Canon PIXMA iP100 with battery - Inkdžet foto-štampači - Canon Serbia\nPuniva baterija i poboljšana mogućnost povezivanja čine da PIXMA iP100 pruža najkvalitetnije prenosivo rešenje za štampanje fotografija i dokumenata. Štampajte vrhunske fotografije i dokumenata gde god da ste.\nIsporučuje se sa punjivom baterijom\nDetaljnije pogledajte Canon PIXMA iP100 with battery\nIzuzetan prenosivi kvalitet\nUltraprenosni štampač PIXMA iP100 sa baterijom koristi tehnologiju FINE glave za štampu kompanije Canon da bi pružio neverovatan kvalitet štampanja fotografija i dokumenata gde god da ste. Mikromlaznice izbacuju sićušne kapljice mastila od 1 pl da bi omogućile rezoluciju od 9600 x 2400 tpi i dale štampu vodećeg kvaliteta u klasi.\nSistem sa 5 mastila omogućava štampanje kvalitetnih fotografija i dokumenata. Mastilo "Photo Black" obezbeđuje bogat kontrast boja i duboku crnu na fotografijama, a mastilo "Pigment Black" odvojeno se koristi za oštar tekst poslovnih dokumenata.\nPIXMA iP100 sa baterijom štampa vrhunske fotografije veličine 10 x 15 cm za samo 50 sekundi. Dokumenti mogu da se štampaju brzinom od 20 stranica u minuti crno-belo i 14 stranica u minuti u boji.\nPIXMA iP100 sa baterijom standardno pruža IrDA infracrvenu vezu, kao i opcioni Bluetooth® adapter (BU-30) za praktično štampanje bez kablova. Mogućnost bežičnog štampanja sa kompatibilnih telefona sa kamerom, računara i PDA uređaja dodaje raznoj nameni štampača.\nSaznajte više o Canon PIXMA iP100 with battery, njegovim karakteristikama i mogućnostima.


Sarajevo za 15 miliona eura kupuje bjeloruske trolejbuse - Akta.ba\n05.01.2021. 13:28 / Izvor: Akta.ba\nMinistar saobraćaja Kantona Sarajevo Adi Kalem je potvrdio da je odlučeno da kupe trolejbuse bjeloruske kompanije BKM Holding. Napomenuo je da je sada na potezu Evropska banka za obnovu i razvoj (EBRD).\n"Ovdje smo u potpunosti, upravo po EBRD procedurama okončali javni poziv, izabrani su ponuđači, kompanija BKM Holding iz Minska, Bjelorusija. Ugovor je spreman, nalazi se kod banke. Čekamo sada šta će EBRD. Mi se ipak nadamo da će biti po planu i da će ugovor biti potpisan, kako je i planirano, polovinom ovog mjeseca. Rok isporuke je 16 mjeseci, s tim što bi prvi novi trolejbusi trebali stići u toku 2021. godine. Nadamo se da će tako i biti", izjavio je Kalem za Fenu.\nNije precizirao o kakvim trolejbusima je riječ jer navedena kompanija iz Minska proizvodi četiri modela ovakvog vozila. Riječ je o modelima 321, 333, 420 i 43303. Dva su savremenijeg dizajna, dok su 333 i 43303 zglobni trolejbusi. Detalji o specifikacijama ovih vozila dostupni su i na zvaničnoj web stranici BKM Holdinga.\nZa kupovinu 25 ovih trolejbusa bit će izdvojeno 15 miliona eura.


ŠAMPION SRBIJE IDE DIREKTNO U LŠ ILI LE: Ovo je neverovatno, Zvezda 30 godina nije bila ovako dobro plasirana! - Adresar Sporta\nHome - Fudbal - ŠAMPION SRBIJE IDE DIREKTNO U LŠ ILI LE: Ovo je neverovatno, Zvezda 30 godina nije bila ovako dobro plasirana!\nŠAMPION SRBIJE IDE DIREKTNO U LŠ ILI LE: Ovo je neverovatno, Zvezda 30 godina nije bila ovako dobro plasirana!\nSvetla budućnost za naše klubove.\nJoš jedan uspešan dan za srpski fudbal je iza nas. Partizan i Crvena zvezda su ostvarili pobede u Ligi konferencija, odnosno Ligi Evrope i tako su pored klupskog koeficijenta, povećali i nacionalni.\nCrveno-beli su čak stigli i među 40 najboljih klubova u Evropi, što je prvi put nakon 1991. i titule u Bariju. Srpski klub trenutno deli 39. mesto sa Milanom i Jang Bojsima, a krupnim koracima gazi ka velikim povlasticama.\nZvezda bi narednih godina mogla biti među nosiocima u svim kvalifikacionim rundama, a postoje šanse i da igra samo plej-of za Ligu šampiona. Što se tiče nacionalnog koeficijenta, Srbija se nalazi na 12. mestu, sa velikim šansama da se taj plasman popravi.\nKako sada stvari stoje, ako naši klubovi nastave sa ovakvim igrama, možemo očekivati još dosta pobeda u Evropi, a samim tim i nove povlastice. Sada je počelo razmišljanje i on direktnom mestu u Ligi šampiona, koje donosi 11. mesto na listi. Za to je potrebno da Srija nadmaši Ukrajinu i Škotsku, ali i da to ne uradi, odlične vesti donosi 12. ali i 13. mesto.\nAko bi Partizan i Zvezda uspeli da izdejstvuju ovo, šampion Srbije bi u tom slučaju kvalifikacije za Ligu šampiona počinjao od plej-ofa, što znači da bi imali jedan zagarantovan klub i Ligi Evrope. Za sve to, naravno, potrebno je i da se neki drugi rezultati poklope, ali jedno je sigurno – deluje da nam se ukazala istorijska šansa.\nDVE BOMBE SPREMNE DA EKSPLODIRAJU: Iskoristi kvote u Meridianu na transfere Ronalda i Mbapea i obogati se!\nRUSKI SELEKTOR UDARIO RONALDU KONTRU: Otvorio je flašicu koka-kole kao da je ispred prodavnice, a onda je potegao! (VIDEO)


Gudjir snabdeva BTCC od 2020. - Serbiaring\nGudjir snabdeva BTCC od 2020.\nOctober 12, 2019 Aleksandar Babić BTCC 0\nGudjir se od 2020. uključuje u Britanski šampionat turing automobila i biće njegov ekskluzivni isporučilac pneumatika.\nU pitanju je zapravo smena straže u okviru iste kompanije, jer je brend Danlop, višedecenijski BTCC partner, ionako vlasništvo kompanije iz Ejkrona, Ohajo.\nOdluka o ulasku u BTCC deo je šireg marketinškog plana Gudjira u segmentima automobilskog sporta i ultravisokoperformantnih pneumatika, koji uključuje i 2019. izveden povratak trkanju u Svetskom endurans šampionatu.\nBTCC je odabran kao drugi korak u sporskoj kampanji kompanije jer predstavlja platformu koja će demonstrirati tehnologije primenjive na širok spektar putničkih automobila, ali i marketinšku platformu usmerenu ka britanskim ljubiteljima visokoperformantnih automobila.\n“Nedavni ponovni ulazak kompanije u auto-sport i predstavljanje Gudjir igl F1 supersport (Eagle F1 SuperSport) game pokazuju kako se brend uključuje u širi spektar inicijativa u visokoperformantnom automobilskom sektoru”, objasnio je direktor sportskog Gudjir odseka, Ben Krouli.\n“BTCC je jedan od najvoljenijih i najčuvenijih šampionata na svetu i daće veliku priliku Gudjiru da se približi srcima i umovima ljubitelja auto-sporta.”\nBTCC direktor Alan Gau izjavio je: “Gudjir ima ponosnu i bogatu prošlost u automobilskom sportu, koja se protegla na mnoge decenije i šampionate. Njihovo znanje potiče iz globalnog trkačkog programa i iskustva i to ih čini moćnim partnerom za napredak našeg šampionata. Ovo je takođe i idealna prilika za brend da se prikaže u najznačajnijem automobilskom prvenstvu u Britaniji.”\nBriše osvojio pol-poziciju u Monci, Poti kreće prvi na inverznom startu\nŠtefančič slavio u Mađarskoj ispred Škulja i Trčeka, Šainović kroz cilj prošao sedmi


Vi ste ovde: Home Kvalitet Politika kvaliteta\n1. KUPAC KAO PRIORITET\nFKL - rukovodstvo i svi zaposleni su orijentisani na obezbeđenje zadovoljstva i trajnog poverenja svojih kupaca, visokim kvalitetom proizvoda, a posebno proizvoda namenjenih za primenu u automobilskoj industriji, uvek i u potpunosti ispunjavajući njihove zahteve.\n2. KVALITET KAO PRIORITET\nShvatajući pojam kvalitet kao osnovnu, sveobuhvatnu karakteristiku proizvoda i svih poslovnih procesa i kao najvažniji faktor uspešnosti na tržištu, a posebno na specifičnom tržištu automobilske industrije, FKL je, na osnovu inovativnog prilaza i težnje ka izvrsnošću u svom području rada, izgradio i stalno unapređuje:\nsvest svih zaposlenih o odgovornosti za kvalitet, kao neprikosnovenoj težnji za stalno ispunjavanje zahteva kupaca i zahteva svih pslovnih procesa u preduzeću,\nkriterijume i merila kvaliteta sadržane u najvišim standardima kvaliteta svih proizvoda, a posebno proizvoda namenjenih za primenu u automobilskoj industrijii, inovativnosti u radu, efikasnosti i efektivnosti procesa i osposobljenosti i odgovornosti zaposlenih za kvalitetnu i blagovremenu realizaciju procesa u kojima rade,\nsistem menadžmenta kvalitetom usklađen sa zahtevima standarda ISO 9001 i IATF 16949, kao osnovu upravljanja prema ciljevima kvaliteta, planiranja, kontrole, stalnog preispitivanja i unapređenja procesa.\n3. PARTNERSKI ODNOSI\nFKL ostvaruje i stalno razvija partnerske odnose sa kupcima proizvoda i dobavljačima, dajući poseban značaj njihovom integritetu i međusobnom komuniciranju.\n4. SOPSTVENA ODGOVORNOST I ZNAČAJ PREDUZEĆA\nAktivnim, planskim i efikasnim korišćenjem raspoloživih ljudskih i infrastrukturnih resursa, FKL teži da održi i poveća dostignuti, konkurentni nivo kvaliteta, uz minimalne troškove procesa. Doprinosom ukupnom razvoju uže sredine i zadovoljavanjem svih potreba šire okoline, FKL gradi sopstveni imidž i teži da uvek bude korporativno odgovoran član društva.\n5. ZNAČAJ POJEDINCA\nFKL realizuje programe stalnog obrazovanja, obuke i usavršavanja i motivacije zaposlenih koji, odgovarajućim ličnim i stručnim razvojem u sopstvenim područjima rada i u oblasti metoda i tehnika unapređenja kvaliteta, te postizanjem visokih standarda i odgovornošću u radu, pružaju puni doprinos unapređenju procesa. Rukovodstvo FKL razvija i održava klimu posvećenosti kvalitetu, međusobnoj saradnji, uvažavanju i poverenju, a posebno pripadnosti kolektivu, zasnovanu na timskom radu u procesima.\nRukovodstvo FKL stalno preispituje politiku kvaliteta i efikasnost svojih resursa u cilju stalnog unapređenja kvaliteta proizvoda, procesa i poslovanja.


Dodeljene novčane nagrade najboljim studentima sa teritorije GO Lazarevac - Galaxy Media\nDodeljene novčane nagrade najboljim studentima sa teritorije GO Lazarevac\nU velikoj sali GO Lazarevac svečano su dodeljene jednokratne novčane nagrade najboljim studentima sa teritorije naše opštine. Ugovore za ukupno 77 studenata, koji su se prijavili na ovaj Javni poziv, uručili su predsednik opštine, Bojan Stević, njegov zamenik, Tomislav Rikanović, član Veća zadužen za obrazovanje, Rade Mirković i zamenik predsednika Skupštine gradske opštine Lazarevac, Željko Pavlović.\nPredsednik opštine je na samom početku pozdravio prisutne studente, čestitao im na ostvarenim rezultatima i poželeo mnogo uspeha u nastavku školovanja sa nadom da će se neki od njih po završetku školovanja vratiti i zaposliti u svom gradu.\nSkupština GO Lazarevac je krajem 2016. godine donela odluku o nagradama GO Lazarevac, kojom je definisano da se nagrade mogu dodeliti majkama novorođene dece, protivgradnim strelcima i studentima i učenicima sa teritorije opštine Lazarevac. Na osnovu pomenute odluke, Savet za obrazovanje Veća Gradske opštine Lazarevac od tada raspisuje Javni poziv za dodelu nagrada studentima fakultetskih ustanova u Republici Srbiji, kojim su jasno definisani uslovi i kriterijumi, kao i potrebna dokumentacija za ostvarivanje prava na ovu nagradu.\nPravo učešća na konkursu za dodelu studentskih nagrada imaju svi redovni studenti sa prosečnom ocenom 8,5 ili više, koji se finansiraju iz budžeta i koji imaju prebivalište na teritoriji opštine Lazarevac.\nJavni poziv za dodelu nagrada studentima podeljen je u dve kategorije: studenti sa prosečnom ocenom 8,5 i više, kojih je ove godine bilo 50 i studenti sa prosečnom ocenom 9,5 i više, kojih je bilo 27.\nSredstva za ove nagrade izdvojena su iz budžeta GO Lazarevac kao priznanje za njihove dosadašnje uspehe tokom studiranja.\nFK Kolubara dočekuje FK Partizan na domaćem terenu, karte u prodaji


Pobednici konkursa i otvaranje izložbe "Leto na Adi" - Dan u Beogradu\nNaslovna » Izlasci » Izložbe » Pobednici konkursa i otvaranje izložbe „Leto na Adi“\nPobednici konkursa i otvaranje izložbe „Leto na Adi“\nAh Neša 19. septembar 2012. Izložbe Postavite komentar\nU sredu, 19. septembrа od 17.00, u Centru zа vodene sportove, JP „Adа Cigаnlijа“ uručiće nаgrаde pobednicimа fotokonkursа „Leto nа Adi“. Tom prilikom, svečаno će biti otvorenа i izložbа fotogrаfijа sа konkursа.\nNа konkurs, koji je trаjаo više od mesec dаnа, nа Facebook strаnu Ade Cigаnlije okаčeno je više od 150 fotogrаfijа, od kojih će 110 nаjboljih biti izložene u Centru zа vodene sportove. Autori tri fotogrаfije koje su osvojile nаjviše lаjkovа biće nаgrаđeni vrednim nаgrаdаmа.\nIdejа konkursа je bilа dа se nаprаvi kolekcijа fotogrаfijа Ade Cigаnlije viđene kroz objektiv njenih posetilаcа, а dа аkcenаt bude uprаvo nа nаčinu kаko ljudi provode vreme nа Adi Cigаnliji u letnjim mesecimа.\nOvo je treći po redu nаgrаdni konkurs koji je rаspisаlo JP „Adа Cigаnlijа“ zа nаjlepšu fotogrаfiju Ade Cigаnlije, iz vizure njenih posetilаcа. Temа prvog konkursа, nа koji se prijаvio veliki broj ljubiteljа Ade, bilа je jesen, drugog zimа, dok je ovog putа аkcenаt nа lepoti Ade Cigаnlije u letnjim mesecimа. Adа Cigаnlijа, jednа od nаjlepših grаdskih oаzа, kojа je proglаšenа zа treće nаjlepše grаdsko ostrvo svetа, pleni svojom lepotom, tokom cele godine. (danubeogradu.rs)\nTagoviada ciganlija dub fotografije izložbe leto\nPrethodni Građanske inicijative: Art Base Festival\nSledeći Evropski kup u parabiciklizmu na Ušću


Vesić: Junajted grupa da se izjasni, zašto ne plaćaju gradu – Embargo\nVesić: Junajted grupa da se izjasni, zašto ne plaćaju gradu\nјул 7, 2019 јул 7, 2019 admin\t0 Comments\nZamenik gradonačelnika Beograda Goran Vesić danas je zatražio od kompanije Junajted grupa, koja je vlasnik kablovskog operatera SBB, da se izjasne da li nelegalno postavljeni kablovi u Toplanama pripadaju njihovoj kompaniji i ako jesu, zbog čega nisu platili dažbine Gradu Beogradu za korišćenje javne mreže.\nOn je gostujući na Studiju B upitao i da li je ovo profesionalan način poslovanja po svetskim standardima o čemu stalno pričaju menadžeri “Junajted grupe” i da li strani suvlasnici „Junajted grupe” znaju kako se ponaša domaći suvlasnik Dragan Šolak odnosno da li odobravaju da ne plaća dažbine Beogradu i da krade struju.\nVesić je zapitao i to da li je ovaj slučaj pravi povod da Šolak preko televizije N1, koja je takođe u vlasništvu Junajted grupe, vrši „koruptivno ucenjivanje gradskih vlasti negativnim prilozima i napadima na Grad Beograd, njega lično i druge čelnike Grada”.\n„Da li je moguće da se zloupotrebljava jedna televizija da bi se ostvarivali poslovni interesi Dragana Šolaka? Da li je zaista moguće da kompanija koja, prema izjavama Šolaka, vredi tri milijarde evra, mora da krade struju u Beogradu i da ne plaća dažbine prema Beogradu, od čega mi gradimo vrtiće, kanalizaciju i puteve? Treba li da milijarder Šolak, koji kako mediji pišu, leti po svetu privatnim avionom i igra golf, da zaradi još koji dinar na građanima Beograda“, zapitao je Vesić.\nVesić je rekao da će narednih dana uputiti pismo stranim suvlasnicima “Junajted grupe” kompaniji BC partners kao i EBRD kako bi ih upoznao sa dokazima o krađi struje i nelegalno postavljenim kablovim za koje se ne plaćaju obaveze prema Gradu.\n“Siguran sam da strani suvlasnici neće odobriti ovakvo poslovanje kompanije čiji su suvlasnici, jer to nije moguće u zemljama čiji su državljani pa neće moći ni u Srbiji”, reako je Vesić.\nDodao je da će pisati i CNN u vezi sa “korporativnim ucenjivanjem koji sprovodi suvlasnik Junajted medija Dragan Šolak preko televizije N1 i urednika ove televizije Jugoslava Ćosića”.\nPitaću ih može li privatni vlasnik televizije tako da zloupotrebljava novinare u SAD, rekao je Vesić.\nOn je dodao da će se na ovom istrajati, kao i da će se istraga sprovesti i u okviru „Beogradskih elektrana”, jer ovo nije moglo da se radi bez nečijeg znanja.\n„Dalji koraci su krivične prijave protiv lica za koje se utvrdi da su odgovorni, kao i tužba za naknadu štete protiv SBB. Tražićemo da se plati sve do poslednjeg dinara, jer ako građani plaćaju javni prevoz, struju i komunalije, zbog čega ovaj milijarder ne bi izmirivao svoje obaveze“, istakao je Vesić.\nVesić je rekao da je jasno da Šolak nije mogao da postavi 60 kilometara nelegalne mreže bez znanja tadašnjeg gradonačelnika Beograda a sada Šolakovog poslovnog partnera Dragana Ðilasa.\nZamenik gradonačelnika osvrnuo se i na predstojeći rebalans budžeta u predloženom iznosu od 1,134 milijarde evra, što je najveći budžet u istoriji grada. On je pojasnio da se rebalans pravi posle šest meseci u jednoj kalendarskoj godini, kako bi se videlo kako „idu” prihodi.\nPrihodi su bolji i to od poreza na dohodak građana i poreza na zarade, što je dokaz da rastu plate i broj zaposlenih u Beogradu. Prosečna plata u Beogradu iznosi 575 evra dok je 2014. godine bila 460 evra dok je u Beogradu danas zaposleno 718 hiljada ljudi, a pre pet godina radilo je oko 560 hiljada.\nTakođe, veći su i prihodi od poreza na imovinu jer se u Beogradu svake godine izgradi preko milion kvadrata.\n„Ponosan sam na to što je ovo najveći budžet, a mislim da će grad imati sve više i više novca“, kazao je Vesić.\nOn se osvrnuo i na jednu lošu odluku i kako je naveo, „anomaliju” od ranije, zbog čega Beograd dobija manji poreski procenat od drugih gradova u Srbiji.\n„Prvi put kada se prešlo na drugi način finansiranja lokalne samouprave, Dragan Ðilas je u ime Grada Beograda potpisao da glavni grad dobije manje od svih drugih lokalnih samouprava. To se poštuje jer ne možemk da kažemo da nećemo sprovoditi ono šta je neki bivši gradonačelnik potpisao ali je činjenica da je budžet grada od 2011. do danas izgubio oko trideset milijardi dinara koliko je trebalo da dobije“, istakao je Vesić.\nOn je dodao da Grad Beograd ima odličnu saradnju sa Vladom Srbije koja često pomaže razvoj velikih projekata u Beogradu što je normalno jer to su i nacionalni projekti.\n← „Gde se izgubi“ krivična prijava protiv SBB-a?\nDragan Đilas: Dva lica istog političkog profiteri!?! →\nAci Šapiću, mama i tata „poklonili“ opštinsku Fondaciju sa 2 miliona evra na računu!?\nаприл 28, 2018 admin 0\nјун 15, 2017 јун 15, 2017 admin 0\nVACIĆ: Vođe protesta u vreme vlasti DS podržavale hapšenje demonstranata!


Mercedes i novi partner - Stars Rent a car Beograd\nMercedes i novi partner\nKompanija Star import, generalni distributer za Mercedes Benc vozila u Srbiji, Crnoj Gori i BiH promovisala je nedavno novog partnera - kompaniju Agrohim auto iz Niša.\nNa svečanom otvaranju poslovno prodajnog-servisnog centra u Nišu glavna zvezda večeri je bio moćni GLE kupe, potpuno novi mercedes, koji je premijerno prikazan u našoj zemlji. Ovaj automobil po svojim karakteristikama predstavlja najbolji spoj automobila sportske, kupe linije i robustnost SUV vozila.\nOvaj model je bio predmet mnogih razgovora te večeri, Merceds ja kao i uvek dao najbolje od sebe. Elegancija, luksuz i skupocenost su opet izasli u prve redove. Posetioci su bili očarani ovim automobilom, spojem i karakteristikama po kojem je Mercedes prepoznatljiv.\n-Mi radimo neprekidno i raduje nas što što smo prepoznali kompaniju Agrohim auto kao sjajnog i odgovornog partnera sa novim prodajnim salonom i servisnim centrom u NIšu. Istakao je generalni direktor Start importa, Rolf Jirgen Zojerle.


Da li će poskupeti cene kvadrata? - GRENEF\nDa li će poskupeti cene kvadrata?\nSa poskupljenjem građevinskog materijala, poskupele su i građevinske usluge – neke zanatlije su povećali cenu radova i za više od 50 odsto. Trenutne cene građevinskog materijala mogu da utiču na cene kvadrata u stambenoj novogradnji a u kom će to procentu biti pokazaće vreme, kao i odnos ponude i potražnje. Kako tvrde pojedini investitori i poznavaoci tržišta, kvadrat bi mogao da poskupi u proseku za stotinak ili više evra. Ipak cenu stana ne diktira samo cena materijala, nego i tržište. Međutim, kod individualne gradnje, ili ako sami sebi gradite kuću, porast cena građevinskog materijala sasvim sigurno će uticati na cenu kvadrata u značajnoj meri.\nO ovoj temi razgovarali smo i sa Aleksandrom Lucom, iz kompanije L.A. Consult i Modularni podovi doo, a njegov komentar vam u nastavku prenosimo u celosti.\nAleksandar Luc, L.A. Consult i Modularni podovi d.o.o.\nPovećanje cena materijala u građevinskoj industriji je primetno od početka godine, prvenstveno je ozbiljno povećanje cena čelika i građevinskog drveta. Sektori koji zavise od kontejnerskog transporta iz Kine su naročito pogođeni, ispostavilo se da mnogo evropskih proizvođača sirovine nabavlja iz Kine, te rast cene transporta direktno utiče na povećanje ulaznih cena sirovina kao što su S-PVC i polipropilen. Zaključak je da savremeni lanci snabdevanja poznati kao JIT (Just in Time) gde su zalihe minimizirane i fabrike se oslanjaju na precizan i pravovremen transport sirovina u ovakvim okolnostima ne funkcionišu. Jednostavno rečeno, savremeni sistemi proizvodnje rade kroz „protočni bojler“ dok u ovakvim situacijama mnogo bolje radi stari „akumulacioni bojler“.\nŠto se tiče industrije podova prvo poskupljenje se desilo početkom godine, potom u aprilu i još jedno u junu. Najveći stepen poskupljenja je zabeležen u segmentu parketa na kog direktno utiče cena drveta koju smo već pomenuli iznad. Ono što mnogo više zabrinjava od poskupljenja jesu produženi rokovi proizvodnje – za razliku od standardnih 30 dana to sada ide na 60 – 70 dana što počinje da predstavlja pravi problem.\nTokom Covid 19 situacije sve fabrike su svele zalihe na minimum i nagli skok potražnje nakon „otvaranja“ nisu adekvatno predvideli te je taj rast potražnje u kombinaciji sa blokadom Sueckog kanala doveo do kašnjenja celokupnog lanca snabdevanja za 30-ak dana što rezultira dužim rokovima isporuke. Neke optimistične procene govore da bi se normalizacija stanja trebala očekivati u septembru dok pesimistične idu u neku drugu krajnost.\nTu prvenstveno mislim na rokove isporuke, dok za cene niko ne daje nikakva predviđanja. Kako god bilo, nama koji radimo na ovom tržištu turbulencije nisu strane i verujem da ćemo se uspešno prilagoditi i ovoj situaciji.\nKoliko rast cena građevinskog materijala utiče na poslovanje?\nDekorativni podovi u vašem enterijeru\nStvaramo betonske podove jedinstvenog dizajna – uzdižemo obično u izuzetno! …\nFeng shui: Boje koje „boje“ raspoloženje!\nZidovi u boji u trenu mogu osvežiti prostor, ali glavni …\nKineski „feniks“ biće najveći aerodrom na svetu (Video)\nNovi pekinški međunarodni aerodrom počeće probni rad u oktobru 2019. …\nKorak po korak – Napravite sami bager krevet (VIDEO)\nUređenje dečije sobe je izazov, ali i uživanje za mnoge …


Osmani: Vidimo sebe kao deo Evropske unije\nTanjug 23. februara 2021. 20:04\nSKOPLJE – Ministar spoljnih poslova Severne Makedonije Bujar Osmani rekao je danas u Parizu da će njegova zemlja ostati posvećena reformama, razvoju dobrosusedskih odnosa i jačanju odnosa sa Bugarskom.\n„Vidimo sebe kao deo Evropske unije i nastavićemo ka tom cilju, kako bismo osigurali dobru budućnost za naše građane“, poručio je Osmani, a prenela agencija MIA.\nOsmani se susreo sa francuskim kolegom Žan-Ivom Le Drijanom, a na sastanku je bilo reči o perspektivi Makedonije, bilateralnoj saradnji, alijansi unutar NATO i još nekim temama, saopštilo je ministarstvo spoljnih poslova Severne Makedonije.\n„Francuska je jedan od motora Evropske unije i zahvalni smo što nam je još jednom dala podršku na putu ka evropskoj integraciji. Potrebne su nam ovakve prijateljske poruke, jer bez obzira na izazove ne želimo da ostavimo prostora za bilo kakvo razočaranje“, ocenio je Osmani.


Nema više subvencija, država vraća kaparu za stanove | Kamatica\nPočetna > vest > Nema više subvencija, država vraća kaparu za stanove\nNema više subvencija, država vraća kaparu za stanove\nTekst objavljen: 15.01.2014 13:00\nGrađevinska direkcija Srbije će vratiti kaparu koju je naplatila od građana koji su kupili stanove u naseljima Stepa Stepanović i Ivan Ribar, ali koji nisu uspeli da dobiju stambene kredite, jer je država prekinula program subvencionisanja ovih zajmova, saznaje Danas.\nNaime, kako piše taj list, radi se o građanima koji su tokom novembra 2013. kupili stanove koje preko Građevinske direkcije gradi država i koji su istovremeno podneli zahteve za dobijanje subvencionisanih stambenih kredita.\nMeđutim, Vlada Srbije je u decembru promenila odluku i obustavila ovaj program, tako da je NKOSK - institucija koja je ove kredite odobravala, 13. decembra objavio da više ne prima zahteve za subvencionisane kredite, jer su ranije odobrena sredstva za subvencije smanjena sa 1,7 milijardi dinara na jednu milijardu.\nPosledica svega je da su se građani našli u regulatornom procepu: državi su dali kaparu od oko 4.000 evra u proseku, očekujući da će dobiti subvencionisani kredit, a onda je država ukinula te subvencionisane kredite i zadržala kaparu.\nPravno-formalno, piše Danas, Građevinska direkcija Srbije bi sada mogla da zadrži tu kaparu i time bi država profitirala na de fakto prevari građana, ali u GDS kažu da će "podržati stav da se vrati kapara kupcima koji zbog obustave subvencija u 2014. godini nisu uspeli da realizuju kredit“.\nkredit za stan stan na kredit kupovina stana stambeni kredit stambeni krediti subvencionisani krediti subvencionisani stambeni krediti krediti uz subvenciju države


ODLAGANjE OBELEŽAVANjA DANA PORODICE\nZbog loših vremenskih prilika odlaže se za danas najavljeno obeležavanje Svetskog Dana porodice.\nManifestacija će biti održana u četvrtak 17.05.2018.godine od 17 do 18 sati u Parku Svetog Save .\nGradska opština Medijana u četvrtak 17. maja 2018. godine, od 17 do 18 sati u Parku Svetog Save organizuje druženje za roditelje i decu povodom svetskog Dana porodice.\nObeležavanjem Međunarodnog dana porodice, 17. maja 2018. godine, od 17 do 18 sati, Gradska opština Medijana i Komisija za mlade i pronatalitetnu politiku opštine, u Parku Svetog Save nastavlja akciju „Medijana za bebu više“. Predviđeno je takmičenje roditelja u brzom prostiranju veša, pa će nagrade osvojiti šest bračnih parova - za prva tri mesta u kategoriji onih koji imaju devojčice i kategoriji mama i tata dečaka. Najuspešniji u ovoj neobičnoj disciplini dobiće vredne nagrade. Biće organizovane i igre za decu, uzrasta do deset godina, a kojima će pripasti ukupno 40 nagrada. Kao i tokom ranijih manifestacija „Medijana za bebu više“ planirano je druženje sa animatorima, u liku „Elze“, „Šimera“, „Snežane“ i drugih.


EU optužila Rusiju za trovanje bivšeg ruskog špijuna Skripala – Haber.ba\nEU optužila Rusiju za trovanje bivšeg ruskog špijuna Skripala\nČelnici EU okupili su se u Briselu kako bi raspravljali o napadu nervnim agensom na bivšeg ruskog špijuna Sergeja Skripala i njegovu kćerku, te odlučili da podrže britansku tvrdnju da Rusija stoji iza napada, uprkos početnoj nelagodi nekih čelnika da se apriorno pripisuje krivica.\nZastave EU i Rusije - Mreza.TV\n“Čelnici Evropske unije usuglasili su se kako je “krajnje vjerovatno” da je Rusija odgovorna za napad”, navodi se u saopštenju.\n“Evropsko vijeće najoštrije osuđuje napad u Salisburyju i izražava solidarnost s onima čiji su životi bili ugroženi te daje podršku istrazi koja je u toku”, navode čelnici u zajedničkom saopštenju…\nNjemačka kancelarka Angela Merkel istaknula je da su se čelnici EU obavezali da poduzmu zajedničku akciju, uključujući i “poduzimanje dodatnih mjera” protiv Rusije.\nBritanska premijerka Theresa May, francuski predsjednik Emmanuel Macron i Merkel su “potvrdili da nema prihvatljivog objašnjenja osim toga da je ruska država odgovorna”, navodi u saopštenju portparola britanske vlade nakon tog sastanka.\nRanije je grčki premijer, Alexis Tsipras, izjavio kako je potrebno da EU izrazi solidarnost s Britanijom, dodajući da je “istovremeno potrebno da provedemo istragu”.\nNa kraju su se svi čelnici usuglasili da optuže Rusiju za napad nakon što su SAD, Francuska, Njemačka i Britanija već učinili isto u zajedničkom saopštenju ove sedmice.\nTeme:EU, izdvojeno, Julija Skripal, napad, optužba, Rusija, Sergej Skripal


Predlog zakona o besplatnoj pravnoj pomoći - unapređen pristup pravdi za veliki broj građana\nAutor : eVršac sep 24, 2018\nVlada Srbije usvojila je Predlog zakona o besplatnoj pravnoj pomoći kojim je unapređen pristup pravdi za veliki broj građana slabijeg imovnog stanja, uz podršku širokog kruga pružalaca besplatne pravne pomoći. Ovaj zakon omogućiće dostupanost besplatne pravne podrške svima, što je, prema dosadašnjim procenama, oko 80 odsto od ukupne potrebe za besplatnom pravnom pomoći, saopšteno je iz Vlade.\nPredog zakona definiše tri grupe korisnika besplatne pravne pomoći, određuje pružaoce besplatne pravne pomoći i besplatne pravne podrške, finansiranje pomoći i podrške i uvodi niz novina, kao što su Registar pružalaca pomoći, kontroua kvaliteta pomoći i drugo...Korisnici besplatne pravne pomoći su lica koja ispunjavaju uslove da budu korisnici prava na novčanu socijalnu pomoć ili na dečiji dodatak saglasno relevantnim zakonima, ali i lica koja ne ispunjavaju pomenute uslove "ali bi zbog plaćanja pravne pomoći iz sopstvenih prihoda u konkretnoj pravnoj stvari ispunila navedene uslove".\nOve dve grupe vezuju se za ekonomski položaj lica koje je tražilac besplatne pravne pomoći, a ekonomski položaj se sagledava kroz sve relevantne okolnosti u konkretnom slučaju, kažu za Tanjugu u Ministarstvu pravde, koje je predlagač ovog zakona.\nTreću grupu korisnika čine pripadnici ranjivih odnosno društveno osetljivih grupa, koja automatski ostvaruju pravo na besplatnu pravnu pomoć, bez utvrdivanja finasijskog stanja. To su, na primer, dete o čijem se pravu, obavezi ili interesu zasnovanom na zakonu odlučuje u postupku pred sudom ili drugim državnim organom, lice koje ostvaruje pravnu zaštitu od nasilja u porodici, lice koje traži azil u Srbiji, izbeglica, lice pod subsidijarnom zaštitom ili interno raseljeno lice, osobe sa invaliditetom, licu koje ostvaruje zaštitu od torture, nečovečnog ili ponižavajućeg postupanja ili kažnjavanja ili trgovine ljudima.\nKada su u pitanju pružaoci besplatne pravne pomoći, što je jedna od ključnih odredaba zakona i uzrok višegodišnjih nesuglasica prilikom izrade Nacrta zakona, Predlog je utvrdio da besplatnu pravnu pomoć pružaju advokati i službe pravne pomoći u jedinicama lokalne samouprave.\nTakođe kaže da Udruženja mogu neposredno pružati besplatnu pravnu pomoć u postupcima ostvarivanja prava na azil i zaštite od diskriminacije.\nBesplatnu pravnu pomoć u ime udruženja pružaju advokati, kada je procesnim zakonima predvideno da zastupnik mora biti advokat (kako su udruženja i do sada postupala). Besplatnu pravnu pomoć u udruženju može da pruža i diplomirani pravnik, ako se zakonima koji uređuju odgovarajući postupak ne zahteva da zastupnik mora biti advokat.\nMinistarstvo pravde pojašnjava da ova odredba omogućava da udruženja koja se bave zaštititom ljudskih i manjinskih prava i sloboda neposredno pružaju besplatnu pravnu pomoć u oblastima pravne zaštite u kojima su angažovana (žrtvama nasilja u porodici, partnerskog i seksualnog nasilja, prava LGBT osoba, Roma, dece, osoba sa invaliditetom i drugo).\nPredlog zakona je propisao da se besplatna pravna pomoć sastoji od pružanja pravnih saveta, sastavljanja podnesaka, zastupanja i odbrane. Besplatna pravna podrška, prema Predlogu, sastoji se od pružanja opšte pravne informacije, popunjavanja formulara, sastavljanja javnobeležnicke isprave i posredovanja u rešavanju sporova.\nOpšta pravna informacija, popunjavanje formulara i pravni saveti dostupni su svima i ne podležu odobrenju, dok besplatna pravna pomoć koju pružaju advokati, sastavljanje javnobeležnickih isprava i posredovanje u rešavanju sporova podležu odobrenju.\nFinansiranje besplatne pravne pomoći i besplatne pravne podrške, predviđeno je iz sredstava budžeta Republike Srbije i jedinica lokalne samouprave, kao i kroz donacije i projektno finansiranje.\nIz budžeta Republike Srbije i jedinica lokalne samouprave, nadoknađuje se pružanje besplatne pravne pomoći, sastavljanje javnobeležnicke isprave i posredovanje u rešavanju spora, dok to nije predviđeno za u prvostepenom upravnom postupku.\nMeđu novinama koje ovaj zakon donosi, su Registar pružalaca besplatne pravne pomoći koji vodi Ministarstvo pravde, kao jedinstvenu javnu elektronsku bazu podataka.\nZbog toga će advokati koji žele da pružaju besplatnu pravnu pomoć, morati da se upisuju na listu advokata koju Ministarstvu dostavlja Advokatska komora Srbije.\nPredlagač zakona posebno ističe da ova rešenja obezbeđuju besplatnu pravnu pomoć advokata širokom krugu građana koji ne mogu da snose troškove pravne pomoći, kao i dostupnost besplatne pravne podrške i pravnih saveta svima, što je po dosadašnjim procenama oko 80 odsto ukupne potrebe za pravnom pomoći.\nOvim Predlogom zakona, udruženja građana su po prvi put prepoznata sistemskim zakonom kao pružaoci besplatne pravne pomoći, a imajući u vidu projektno finansiranje iz javnih prihoda propisano zakonom, udruženja će i na ovaj način moći da finansiraju pružanje besplatne pravne pomoći.\nNovina je i uvođenje kontrole kvaliteta i odgovornosti za savesno i profesionalno pružanje besplatne pravne pomoći, zatim obaveza za jedinice lokalne samouprave koje to nisu učinile da formiraju službu besplatne pravne pomoći.\nOvaj zakon, kojim se pored ostalog, ispunjava jedna od osnovnih obaveza u procesu pristupanja Republike Srbije Evropskoj uniji, uskoro će biti upućen Narodnoj skupštini na usvajanje.\njan 19, 2019 6775 Hronika\nfeb 15, 2019 5678 Hronika\njan 23, 2019 3582 Video\nfeb 14, 2019 2948 Vesti\nfeb 04, 2019 1151 Kultura


Plimski talas koji se javio posle zemljotresa u Japanu poplavio je mnoga priobalna područja, uključujući Kesenuma, u okrugu Mijagi\nStotine ljudi poginule su od posledica snažnog zemljotresa jačine 8,9 stepeni Rihterove skale sa epicentrom na oko 125 kilometara od japanske obale. Ovaj najjači zemljotres u poslednjih najmanje 100 godina, takođe je izazvao cunami, koji je opustošio priobalje Japana. Upozorenja na opasnost od cunamija objavljena su u svim zemljama po obodu Tihog okeana – od Južne Amerike do Kanade, ali i u Rusiji, na Filipinima, Tajvanu i u Indoneziji.\nHoror snimci koje su mediji prenosili uživo iz Japana podsećali su na nestvarne scene iz holivudskih filmova. Oko 3 sata posle podne po lokalnom vremenu, Japan je pogodio najsnažniji zemljotres u istoriji te zemlje – magnitude 8,9 stepeni, od čije su se siline tresle zgrade i rušile kuće. Potres se osetio i u Tokiju, gde je izazvao nekoliko požara, jedan od njih u ovoj naftnoj rafineriji, severno od glavnog grada.\nOdmah posle potresa usledio je cunami, čiji su talasi - visine do 10 metara - opustošili priobalska naselja, odnoseći sa sobom kuće i automobile. Neki od ribarskih brodova su se nasukali, a sve je trajalo nekoliko sati, sa više od 80 naknadnih potresa, od kojih su mnogi dostizali jačinu i do 6 stepeni.\nNadležne policijske službe u Japanu saopštile su da je u priobalskom gradu Sendaju na severoistoku zemlje pronađeno oko 300 tela, ali se očekuje da će bilans žrtava znatno porasti, jer se za veliki broj nestalih strahuje da su poginuli.\nMilioni ljudi širom zemlje su ostali bez struje, a japanske vlasti su, iz preventivnih razloga, naložile zatvaranje nuklearnih elektrana i evakuaciju hiljada ljudi koji žive u blizini jedne od njih.\nSav železnički saobraćaj je obustavljen. Oko 10 miliona ljudi se svakodnevno prevozi vozovima u severostočnom delu zemlje i Tokiju. Danas su hiljade ljudi bili zaglavljeni u vozovima i na stanicama podzemne železnice.\nObraćajući se naciji, japanski premijer Naoto Kan rekao je da će vlada učiniti sve što može da ublaži posledice katastrofe. Predsednik Sjedinjenih Država, Barak Obama razgovarao je jutros sa premijerom Kanom. Američka pomoć je već na putu.\n“Preneo sam saučešće u ime američkog naroda, pogotovo žrtvama i njihovim porodicama. Ponudio sam našim prijateljima u Japanu svu pomoć koja im je potrebna”.


ŠOKANTNO! Po jednom opasnom scenariju Srbija i Srpska bi se našle na suprotnim stranama fronta! | Vestinet.rs\nPočetna TEMA DANA\tŠOKANTNO! Po jednom opasnom scenariju Srbija i Srpska bi se našle na suprotnim stranama fronta!\n„Prvo, narod u Srpskoj je prema svim istraživanjima plebiscitarno protiv toga. Drugi, Skupština Srpske jednoglasno je donela rezoluciju protiv priključenja.\nTreći, ulazak Srpske u NATO, naspram vojne neutralnosti matice Srbije, otvara mogućnost da se Srbi nađu na dve strane fronta.“\nČetvrti, kaže Kecmanović, kao članica NATO-a u obnovljenom Hladnom ratu, a na ivici vrućeg, Srpska bi postala neprijatelj prijateljskoj Rusiji.\nOsim toga, Kecmanović podseća da je NATO 1995. bombardovao RS, pa bi priključivanje toj organizaciji, prema njegovim rečima, asociralo na švedski sindrom patološke emotivne identifikacije sa neprijateljem.\n„Od bombardovanja Srpske jesu prošle dve decenije, ali kako da zaboravimo srpske žrtve osiromašenog uranijuma koje i danas ginu pokošene malignim oboljenjima“, objašnjava Kecmanović.\nTakođe, prema njegovim rečima, članarina za NATO u iznosu od 2 odsto BDP-a je preskupa i za razvijene evropske zemlje koje je zbog toga neredovno izmiruju, a za siromašnu Srpsku bila bi nepodnošljivo finansijsko opterećenje.\nNajzad, smatra Kecmanović, stacioniranje NATO baza u Srpskoj značilo bi rušenje njenog suvereniteta, koji se po definiciji zasniva na monopolu domaće sile unutar njenih granica.\nAnalitičar Aleksandar Pavić ocenjuje da su se predstavnici vodećih NATO država, da bi opravdale svoj neopravdani opstanak posle pada Berlinskog zida i raspuštanja Varšavskog pakta, posebno pozivali na potrebu „odbrane demokratije“ i „zajedničkih vrednosti“.\n„U skorije vreme, NATO nastoji da usisa preostali prostor bivše SFRJ u svoje redove, na način koji podseća na ponašanje Nemačke tridesetih godina, uz pomoć iskonstruisanog „državnog udara“ u Crnoj Gori i izigravanja demokratije u Makedoniji. U isto vreme, predstavnicima NATO država usta su puna demokratije, vladavine prava i pokušavaju da svoje zaoštravanje prema Rusiji i sve više prema Kini predstave kao sukob suprotstavljenih vrednosti“, navodi Pavić.\nRusija i Kina, koje se, prema njegovim rečima, zalažu za multipolarni svet, prijateljski se odnose prema Srpskoj i Srbiji i za razliku od većine NATO država ne ugrožavaju srpsku državnost.\n„Prema tome, ne samo što je u interesu srpskog naroda sa obe strane Drine da se svrsta uz svoje osvedočene prijatelje, a ne neprijatelje, već su i vrednosti koje nude te prijateljske države — multipolarizam, nemešanje u unutrašnje stvari drugih država i poštovanje međunarodnog prava — mnogo bliže srpskom narodu, nego one koje sada nudi NATO“, smatra Pavić i dodaje da Srbi nikada nisu bili na pogrešnoj strani istorije, pa neće ni u ovom trenutku.\nNATOprofesor Nenad Kecmanović„Zašto Srpska neće u NATO“


Amerika i Britanija su poglavari terorizma na svijetu/ Ponosni smo biti dio osovine otpora - SAHAR Balkan\nDec 07, 2019 16:28 Europe/Sarajevo\nSaharTV - Zamjenik Sejjid Hasana Nasrullaha rekao je da se Hezbollah ponosi biti dio osovine otpora, čiji je predvodnik Iran, te da su Amerika i Britanija poglavari svjetskog terorizma.\nZamjenik generalnog sekretara libanonskog pokreta Hezbollah, Naim Kasim, je u intervjuu za Radio BBC na arapskom jeziku govorio o trenutnoj krizi u Libanonu, o Iranu i Siriji, i kazao kako je trenutna kriza u Libanonu opasna i da se njen nastavak ne može tolerisati.\nOn je naglasio da je potrebno osnovati vladu, ali da postoje oni koji žele nauditi Libanonu, posebno SAD, s obzirom da je ministar vanjskih poslova te zemlje javno objavio da ne želi Hezbollah u libanonskoj vlasti.\nKasim je rekao da Hezbollahu nije važno kako na pokret gledaju Amerikanci ili Britanci, već libanonski narod, koji podržava pokret.\n“Amerika Britanija su poglavari terorizma u svijetu. Oni se neće popraviti i ne uzimaju u obzir interese naroda” – istakao je on i dodao:\n“Mi ne poričemo da smo kao dio osovine otpora pod iranskim navođenjem, jer Iran poštuje prava naroda i podržava osovinu otpora, te vjeruje u oslobađanje Palestine. Mi se ponosimo da smo dio osovine koja se trudi za ostvarenje interesa regionalnih naroda” – rekao je on.\nZvaničnik Hezbollaha ukazao je i na američku ulogu i podržavanje nemira u Iranu, jer ne želi da Iran bude stabilan.\nOn je također kazao da su nemiri u Libanonu također u korist američkih i cionističkih interesa, i da Libanonci ne žele nemire i unutrašnji sukob, već samo reforme koje će poboljšati stanje u zemlji.\nNa kraju intervjua, na pitanje zašto je Hezbollah bio uz sirijskog predsjednika Asada, Kasim je odgovorio:\n“Sirijski narod bio je uz Asada, i ispostavilo se da su njegovi protivnici bili plaćenici iz osamdeset zemalja svijeta, koji su u okviru ISIL-a i Al-Nusre došli u Siriju. Oni su bili tekfirije koje su imale finansijsku podršku Saudijske Arabije, Emirata, Amerike i evropskih zemalja.”\nDan žalosti u Palestini zbog tragedije u Libanonu\nŽito u bejrutskim silosima nije jestivo nakon jučerašnje eksplozije


Vrtići se na plaćaju za vreme vanrednog stanja, kao ni dnevne parking karte – Podrinske\nVrtići se na plaćaju za vreme vanrednog stanja, kao ni dnevne parking karte\nGrađani Šapca neće plaćati račune za vrtiće za vreme trajanja vanrednog stanja. Svakog meseca se izdvaja 37 miliona dinara za funkcionisanje Predškolske ustanove „Naše dete“, od čega devet miliona plaćaju roditelji, a 28 miliona se finansira iz gradskog budžeta.\n-Pošto roditelji u sledećim mesecima neće plaćati, a neće biti troškova za kuvanje i spemanje hrane, razlika od pet miliona dinara koja nedostaje da bi mogle da se isplate zarade će se nadomestiti iz budžeta grada. To znači da će Grad svakog meseca plaćati 33 miliona svaki mesec dok ne dođemo u situaciju da naši sugrađani mogu ponovo da vode svoju decu u vrtić- rekao je gradonačelnik Šapca Nebojša Zelenović.\nOn je napomenuo da je doneta odluka na Gradskom veću i Štabu za vanredne situacije da se ne naplaćuju dnevne parking karte, koje se plaćaju putem SMS-a, čime JKP „Parking servis“ ostaje bez dnevnog prihoda od stotinak hiljada dinara i što će to preduzeće uspeti da pokrije iz svojih sredstava.\n-To je usluga koja se plaća da možemo da pravimo nova parking mesta u gradu kako bismo mogli da rešimo problem koji sugrađani imaju sa parkiranjem. Godišnje, „Parking servis“ obezbeđuje oko 120 hiljada evra kako bismo mogli da finansiramo izgradnju parkirališta. U prethodnih godinu dana izgradili smo 350 novih parking mesta na Trkalištu, u gradu, iza Doma vojske, na Novom groblju i to je koštalo oko 250 hiljada evra. U sledećem periodu izgradićemo još 150 parking mesta, u naselju Benska bara ćemo obezbediti novih 300 parking mesta iz budžeta grada. Jako je važno da građani znaju da kada na jednoj strani nešto ukinete, s druge strane to mora da se plati. Grad to može da plati, jer smo odgovorno postupali sa novcem, imamo najmanji broj zaposlenih u javnom sektoru po glavi stanovnika, tako da sistem nesmetano funkcioniše- podvukao je gradonačelnik Šapca.\nNajavio je i da od sutra Narodna kuhinja prestaje sa kuvanjem obroka i kreće u podelu paketa koji će biti dovoljni da svaku porodicu na sedmičnom nivou.\n-Isporuke će biti ponedeljkom i više od 600 naših sugrađana, koji su u sistemu, biće podmireni namirnicama, ali će zbog bezbednosti i redukovanja rizika širenja zaraze na bilo koji način, njima ti obroci biti dostavljani na kućnu adresu preko sistema Centra za socijalni rad, „Karitasa“ i Humanog srca Šapca- zaključio je Zelenović.


Džaferović u Vatikanu: Papi BiH posebno u srcu | Starmo\nNaslovnica Život Džaferović u Vatikanu: Papi BiH posebno u srcu\nDžaferović u Vatikanu: Papi BiH posebno u srcu\nRim — Član Predsjedništva Bosne i Hercegovine Šefik Džaferović učestvuje na sastanku visokog nivoa “Sloboda od nasilja: mir, sigurnost i prevencija sukoba u Agendi za održivi razvoj UN 2030”, koji se u organizaciji Međunarodnog centra Nizami Gandžavi i Italijanskog društva za međunarodne organizacije danas i sutra održava u Rimu.\nTokom razgovora sa članom Predsjedništva BiH, Papa Franjo je naglasio da Bosna i Hercegovina zauzima posebno mjesto u njegovom srcu. Džaferović se zahvalio za podršku koju Vatikan, a naročito papa Franjo pruža Bosni i Hercegovini.\nDžaferović je u okviru današnje posjete Vatikanu posjetio i Vatikanski arhiv, u kojem je povodom njegovog dolaska izložen testament posljednje bosanske kraljice Katarine Kosače, saopćeno je iz kabineta Šefika Džaferovića, prenosi Patria.\nPapa izašao iz bolnice


DUO CORDIS: Prvo nastup u Zrenjaninu, pa zatim u Parizu\nSastav „Duo Cordis” (Ana Aleksić Šajrer – sopran i Tina Nikolovski – pijanistkinja) nastupiće u Salonu Narodnog muzeja Zrenjanin, u četvrtak, 6. februara, u 19 časova.\nU pitanju je prvi ovogodišnji promotivni koncert Horskog festivala „Slobodan Bursać”. Koncert u Zrenjaninu će ujedno biti i pretpremijera nastupa ovog sastava u Kulturnom centru Srbije u Parizu. U glavnom gradu Francuske ovaj duo gostuje 13. februara.\nProjekat „Tradicija spaja“ sastava „Duo Cordis” nastao je iz potrebe da prezentuje srpsku solo pesmu širokom spektru publike u Srbiji i inostranstvu. Kroz spoj tradicionalnog i novog, izvođenjem dela rodonačelnika i najznačajnijeg romantičarskog autora srpske solo pesme – Josifa Marinkovića i srpskih savremenih kompozitora koje su nastale pod nadahnućem pomenutog stvaraoca, publici će biti prezentovan zanimljiv pristup razvitku ovog žanra.\nPročitajte još: Baletska predstava „Čarobnjak iz Oza“ biće izvedena u Kulturnom centru\nKroz raznovrstan opus pesama Josifa Marinkovića publika će imati priliku da čuje do skoro nepoznate i neobjavljene notne zapise i ređe izvođene kompozicije majstora ovog žanra. Moći će da čuje i pesme stvorene citiranjem i umetničkom obradom narodnih melodija i pesme komponovane u stilu koji je blizak folkloru (takozvane sevdalinke). Na repertoaru su i pesme originalne inspiracije nastale na stihove Marinkovićevih savremenika.\n„Duo Cordis“ će kroz muzičku realizaciju prezentovati i deo srpske antologijske lirike. Ona je korišćena kako u Marinkovićevim, tako i u pesmama savremenih autora. Spajanjem novog i starog formira se kompaktna celina i obrazlaže uticaj tradicije na savremena ostvarenja.\nKoncert se organizuje u okviru promotivnog programa 7. Horskog festivala „Slobodan Bursać”. Organizatori koncerta su KulturKick Creative Productions i Kulturni centar Zrenjanina, u saradnji sa Narodnim muzejom Zrenjanina.\nTagovi"Duo Cordis" Horski festival "Slobodan Bursać" koncert Narodni muzej Zrenjanin\nEkipa FK Zadrugar pobednik Kupa veterana Lazarevo 2020.\nZa četvrtak, 9. jul, najavljena jutarnja isključenja struje u gradu\nPiccolo vam nudi neverovatan izbor kafa i frapea, obradujte sva vaša čula!\nKompaniji „BB Trade“ potrebni radnici u više mesta u Vojvodini


Kompanija PANASONIC iz Japana je sredinom prošle godine postala vlasnik kompanije SANYO i samim tim je preuzela kompletan proizvodni asortiman. Ovom fuzijom se kompanija PANASONIC svrstala u sam vrh proizvodjača opreme za klimatizaciju.\nKompanija TechnoPartner kao zastupnik SANYO za Srbiju je nastavila saradnju sa kompanijom PANASONIC i postala zvanicni distributer i uvoznik proizvoda ove kompanije. Na veliko zadovoljstvo Vas obaveštavamo da sve proizvode iz segmenta rezidencijalne klimatizacije, komercijalne klimatizacije, VRF i dalje nose vrhunski kvalitet kao i do sada, a sada i sa povoljnijom cenom i još boljom tehničkom podrškom.\nBudite i dalje uz nas, uverite se zašto je PANASONIC jedan od najvećih brendova u svetu. Uz sve pogodnosti saradnje sa kompanijom TechnoPartner, od ove godine krećemo sa obukama i treninzima u zemlji i inostranstvu u saradnji sa našim saradnicima.


EPCG donirala opremu za KCCG vrijednu 20 hiljada eura - CdM\nEPCG donirala opremu za KCCG vrijednu 20 hiljada eura\nElektroprivreda Crne Gore EPCG donirala je Kliničkom centru Crne Gore KCCG 20 hiljada eura za nabavku medicinske opreme, kojom će, kako se saopšteno, ta zdravstvena ustanova poboljšati dijagnostičke i terapeutske procedure u jedinici intenzivnog liječenja\nUgovor o donaciji potpisali su izvršni direktor EPCG Igor Noveljić i direktorica KCCG Zorica Kovačević.\nNoveljić je kazao da EPCG nikada nije zaboravila odgovornost koju ima prema društvu i državi u kojoj, kako je istakao, uspješno obavlja svoju osnovnu djelatnost.\n“Pomoć u poboljšanju zdravstvenih usluga stanovništvu, prosvjetnim ustanovama, institucijama od posebnog značaja, sportskim savezima i pojedincima, na listi su prioriteta naše kompanije, po čemu je Elektroprivreda poznata i prepoznata“, istakao je Noveljić, nakon potpisvanja ugovora.\nOn je pojasnio da medicinsku opremu, čiju je nabavku finansirala EPCG, čine intubacioni bronhoskopi, koji su, kako je ukazao, neophodni Klinici za anesteziju i intenzivnu terapiju Kliničkog centra i predstavljaju standard za rješavanje otežanog disajnog puta u operacionoj sali.\n“Kupovinom uređaja Klinički centar će uveliko poboljšati dijagnostičke i terapeutske procedure u jedinici intenzivnog liječenja“, poručio je Noveljić.\nZahvaljujući na donaciji, Kovačević je kazala da se radi o nabavci dva bronhoskopa za potrebe Klinike za anesteziju, centralne intenzivne terapije i terapiju bola, koji će se koristiti u Odjeljnju centralne intezivne terapije i operacionim salama.\n“Posebno je važno istaći da je jedan aparat namijenjen za izvođenje osnovnih dijagnostičkih i terapijskih procedura u Odjeljenju centralne intenzivne terapije, a drugi za otežanu intubaciju pacijenata koji predstavlja standard za rješavanje otežanog disajnog puta, bilo u operacionoj sali ili Odjeljenju centralne intentzivne terapije. Ovim činom EPCG se pridužila porodici prijatelja naše ustanove na čemu im se nasrdačnije zahvaljujemo“, rekla je Kovačević.\nTagovidonacija Elektroprivreda Crne Gore EPCG Klinički centar Crne Gore Zorica Kovačević\n5 Komentara na "EPCG donirala opremu za KCCG vrijednu 20 hiljada eura"


SAD: Najmanje zahteva nezaposlenih za 45 godina\nBroj Amerikanaca koji traže povlastice zbog nezaposlenosti pao je na najniži nivo u poslednjih 45 godina zbog pozitivnih trendova na tržištu rada na kome se očekuje brži rast zarada ove godine, prenosi Rojters.\nProšle sedmice broj pomenutih zahteva je dodatno opao za 9 hiljada dostigavši broj od 221 hiljadu Amerikanaca koji koriste državne podsticaje za nezaposlene, saopštilo je Ministarstvo rada SAD u četvrtak.\nSredinom januara taj broj je u jednom trenutku bio još niži – 216 hiljada – što je najniže od januara 1973. godine.\nU poslednjih 153 sedmice broj ovih zahteva je ispod 300 hiljada, što je najduži period od 1970-ih, kada je tržište rada bili znatno manje.\nAmerička ekonomija je blizu pune zaposlenosti sa samo 4,1 odsto nezaposlenih, što je najniži nivo u poslednjih 17 godina, zbog čega jača pritisak na povećanje plata.\nMinistarstvo rada je saopštilo da su zarade porasle za 2,9 procenta u odnosu na prošlu godinu, što je najveći skok od 2009. godine kada su plate povećane za 2,7 odsto.\nZato Federalne rezerve očekuju da će inflacija dostići planiranih 2 procenta zbog čega eksperti procenjuju da će kamatna stopa biti podignuta u martu.\nFED očekuje povećanje kamatnih stopa tri puta ove godine, ali će to najviše zavisiti rasta inflacije i ostalih okolnosti na finansijskom tržištu. Centralna banka SAD je povećavala kamatne stope tri puta u prošloj godini.


Počinju tradicionalni "Dani piva" u Zrenjaninu\nPočinju tradicionalni „Dani piva“ u Zrenjaninu\nObjavljeno 22.08.2016. u 15h\nU Zrenjaninu će se od 23. do 28. avgusta bogatim i raznovrsnim kulturno-umetničkim, zabavnim, muzičkim i sportskim programima za sugrađane i posetioce svih uzrasta, biti organizovani tradicionalni, 31. po redu „Dani piva“.\nPovodom ove manifestacije, danas je u Multimedijalnoj sali Gradske kuće održana konferencija za novinare, na kojoj su govorili gradonačelnik Zrenjanina Čedomir Janjić, direktor Turističkog centra grada Zrenjanina Zoran Ljubotina, organizator takmičenja u kuvanju riblje čorbe „Zlatni kotlić“ Aleksandar Farkaš, PR manifestacije Jadranka Janković, i Nenad Milosavljević, poznatiji kao Neša Galija ispred muzičke grupe „Galija“.\nObraćajući se prisutnima gradonačelnik Zrenjanina Čedomir Janjić je rekao, da su prošlogodišnji, jubilarni 30. „Dani piva“ bili dobri, a sa ciljem da ovogodišnja manifestacija bude još bolja i posećenija, organizatori su odlučili da „Dani piva“ traju jedan dan duže, kako bi gosti osetili srdačno gostoprimstvo Zrenjaninaca i da vide lepotu našeg grada.\n– Ove godine ćemo zbog bogatog programa koji će biti održan na više mesta u gradu, morati da povećamo nivo bezbednosti. Ovim putem bih zamolio sve posetioce da budu strpljivi i da po potrebi odgovore na zahteve bezbednosnih službi i policajaca, istakao je Janjić.\nGovoreći o ovogodišnjoj manifestaciji, Zoran Ljubotina, direktor Turističkog centra grada Zrenjanina je istakao da su se Grad Zrenjanin i Turistički centar potrudili da posetiocima svih uzrasta obezbede zabavne kreativne i nezaboravne programe. Tako će pored koncerata na Trgu slobode i Žitnom trgu (opširnije na danipiva.rs), 31. „Dani piva“ imati i raznovrsne prateće programe, koji će se odvijati na 15 lokacija u gradu: dramski program u Gradskoj bašti, izložbe rukotvorina i raznih kolekcija na trgu dr Zorana Đinđića i na platou ispred centralne Apoteke, memorijalno takmičenje u kuvanju riblje čorbe „Zlatni kotlić“, Sajam inovacija, kooperacija i preduzetništva „INOCOOP“, izložba pasa, turistička izložba u Hotelu „Vojvodina“, fijakerijada u Stajićevu, dečiji zabavni program, sportski program na Peskari i mnoge druge zanimljivosti.\nNenad Milosavljević, poznatiji kao Neša Galija je izjavio da će njihov nastup biti takozvani „rođendanski koncert“ u sklopu obeležavanja 40 godina grupe „Galija“. Pevač je izrazio i zadovoljstvo, što će grad Zrenjanin i njeni sugrađani tokom „Dana piva“, pored zabavne muzike, predstaviti i lepote klasične muzike, što ovu manifestaciju čini jedinstvenom i izuzetnom.


BiH sučeljena s najozbiljnijim i najdirektnijim osporavanjem Dejtonskog sporazuma od njegova potpisivanja\nAmerička misija pri Ujedinjenim narodima, New York\nGovoreći pred Vijećem sigurnosti UN-a, Visoki predstavnik Inzko iznio niz ozbiljnih problema koji potresaju same temelje države BiH\nOd podnošenja mog izvještaja u novembru prošle godine, politička situacija u Bosni i Hercegovini se i dalje odvija u negativnom pravcu. Nažalost, danas smo suočeni sa najozbiljnijim i možda najdirektnijim osporavanjem Dejtonsko-pariškog mirovnog sporazuma od kako je potpisan prije više od 15 godina. Smatram da bi bilo pogrešno posmatrati ova posljednja dešavanja u Bosni i Hercegovini samo kao kratkoročni negativni trend. Zapravo, svjedoci smo tendencije pogoršanja političke stabilnosti već pet godina, nakon odbacivanja paketa ustavnih promjena u aprilu 2006. godine. Iako se sada moramo usredsrediti na neposredne probleme, vjerujem također da je važno pažljivo i detaljno razmotriti šta moramo uraditi kako bismo osigurali funkcionalnu i održivu zemlju na dugoročnom planu - rekao je, izmedju ostaloga, na zasjedanju Vijeća sigurnosti Visoki predstavnik za BiH Valentin Inzko, predajući svoj izvještaj o BiH danas u New Yorku, i potom nastavio:\nNakon više od sedam mjeseci poslije općih izbora i dalje nema izgleda za formiranje nove državne vlade, a mnoge državne institucije su pod ozbiljnim političkim, institucionalnim i ekonomskim pritiskom, što direktno utiče na njihovu efikasnost i funkcionalnost. Evropski i evro-atlantski integracioni procesi u putpunom su zastoju, a ekonomija i dalje trpi posljedice.Organi Federacije su formirani tek nakon mjeseci namjernog opstruiranja izbora delegata u Dom naroda Federacije BiH. Proces formiranja vlasti bio je zaustavljen dugačkim političkim nesuglasicama i intervencijama, a kada je izbor organa osporen putem različitih pravnih mehanizama, ja sam bio prisiljen da interveniram uz podršku Vijeća za implementaciju mira.\nTrenutnu situaciju u Federaciji prati i spor između etnički zasnovane politike i više građansko orijentirane verzije, te ona prati sveukupnu podjelu društva u zemlji.\nU ovakvom ionako teškom ambijentu, organi Republike Srpske su poduzeli konkretne radnje koje predstavljaju najozbiljnije kršenje Dejtonsko-pariškog mirovnog sporazuma od njegovog potpisivanja.\nRekavši da zaključci i odluka o referendumu, koje je Narodna slupština RS usvojila u aprilu, ne predstavljaju samo jasno kršenje Mirovnog sporazuma nego dovode pod znak pitanja i sve zakone koje su donijeli visoki predstavnici, Visoki predstavnik je nastavio:\nKao takve, ove nedavne aktivnosti Republike Srpske, ako se dozvoli da se nastave, imale bi velike posljedice po funkcionalnost i održivost Bosne i Hercegovine. Provođenje referenduma o ovlastima visokog predstavnika i njegovim odlukama bilo bi ozbiljno kršenje ustavnog okvira zemlje i međunarodnih obaveza Bosne i Hercegovine. To bi također bilo suprotno Aneksu 10 Dejtonsko-pariškog mirovnog sporazuma, kao i velikom broju rezolucija koje je usvojilo Vijeće sigurnosti u okviru Poglavlja VII Povelje UN-a. Pored toga, zaključcima se pokušava ugroziti cjelokupni ustavni sistem podjele nadležnosti između države i entiteta kako je utvrđen Aneksom 4 Mirovnog sporazuma, koji predstavlja Ustav Bosne i Hercegovine, i kako je nadalje protumačen od strane Ustavnog suda Bosne i Hercegovine, što je također institucija uspostavljena Mirovnim sporazumom. ...Očekujem od organa vlasti Republike Srpske da u narednim danima stave van snage usvojene zaključke i odluku o referendumu. U slučaju da se ovo ne desi, uzimajući u obzir moje odgovornosti da štitim Mirovni sporazum, neću imati drugog izbora već da poništim zaključke i odluku o referendumu. U pogledu ovoga imam snažnu podršku Vijeća za implementaciju mira i najviših nivoa Evropske unije.\nGospodin Inzko je takodjer naglasio da su organi vlasti Republike Srpske i posebno predsjednik RS, nastavili otvoreno dovoditi u pitanje teritorijalni integritet i suverenitet Bosne i Hercegovine konstantnim ugrožavanjem održivosti Bosne i Hercegovine i čestim zagovaranjem dezintegracije zemlje. Organi vlasti Republike Srpske su također nastavili da podrivaju i u pitanje dovode ostale ključne institucije na državnom nivou u BiH.\nSvi se slažemo da je budućnost Bosne i Hercegovine unutar Evropske unije i euroatlantskih institucija. EU i NATO, stoga, trebaju imati važnu ulogu u Bosni i Hercegovini pomažući zemlji da ispuni zahtjeve koji se tiču težnji da postane članica obje organizacije - rekao je također gospodin Inzko.\nU isto vrijeme, još uvijek postoji očigledna potreba za međunarodnim prisustvom sa izvršnim mandatom u Bosni i Hercegovini. Još uvijek postoje ozbiljna osporavanja države Bosne i Hercegovine koja dolaze iz same zemlje, što zahtijeva prisustvo Ureda visokog predstavnika i EUFOR-a sa izvršnim mandatom. Trebamo posjedovati dovoljno instrumenata da spriječimo pokušaje da ranije dogovorene reforme krenu u suprotnom smjeru i da se stvori nestabilnost. Važno je da Bosna i Hercegovina ostane na dnevnom redu aktivnosti međunarodne zajednice sve dok posao ne bude u potpunosti završen - zaključio je Visoki predstavnik Inzko.\nKomentirajući izvještaj, zamjenica američkog ambasadora pri UN-u Rosemary di Carlo, je izmedju ostaloga rekla da se Sjedinjene Države naduju da lideri BiH, koji su iskazali tako odanu službu u Vijeću sigurnosti, ipak mogu pronaći način da zajedno rade na prevazilaženju unutrašnjih političkih teškoća, i potom dodala:\nDanas, temelji povijesnog dejtonskog sporazuma se dovode u pitanjem prijeteći da unište brojne uspjehe koje je zemlja ostvarila. Sjedinjene Države pozivaju strane da poduzmu apsolutno svaki mogući napor i zajednički prevazidju etničke i stranačke linije razdvajanja, da bi se održali mir i stabilnost. Sjedinjene države još jednom potvrdjuju punu podršku instituciji Visokog predstavnika. Slažemo se s ocjenom da nedavni zaključci Narodne Skupštine RS predstavljaju fundamentalni izazov Dejtonskom sporazumu, i najozbiljniji i uznemirujući kurs akcija kojim Srpska krši Sporazum.Ove akcije u pitanje dovode spremnost RS-a da poštuje vladavinu prava, i put BiH ka Evropskoj Uniji, te ekonomskom oporavku.\nVisoki predstavnik ima našu punu podršku u osudi nezakonitog dovodjenja u pitanje njegovih ovlasti, a isto će tako imati i našu punu podršku u koracima koje poduzme kako bi se ispoštovao Dayton i obranili i sačuvali suverenitwet i teritorijalni integritet BiH. U procesu smo i sami, kazala je zamjenica američkog ambasadora u UN-u, razmatranja naših vlastitih mjera kojima bi podržali i zaštitili Dayton i institucije BiH, ako to bude potrebno.\nGospodja Di Carlo je takodjer naglasila zabrinutost zbog nepostojanja državne vlade 7 mjeseci nakon izbora, dodajući da lideri BiH jednostavno moraju organozirati jaku koalicionu vladu koja će biti sposobna da provde reforme. Ona je rekla da Washington brine zbog šovinističke retorike podjele, pogotovo zbog duboko uznemirujućih izjava da se genocid u Srebrebrenici nije dogodio, te još jednom naglasila veliku važnost nastavka suradnje sa Haškim Tribunalom.\nSjedinjene Države su u potpunosti odlučne da se ispoštuje Dejtonski sporazum,, u potpunosti podržavaju odluke Visokog Predstavnika, i nadaju se i dalje da će lideri u BiH konačno ostvariti konsensus kada je u pitanju obrana, Ustav, i druge reforme neophodne za mir, stabilnost i članstvo BiH u EU i NATO savezu - zaključila je Rosemary di Carlo, zamjenica američke ambasadorice u UN-u.